text:
kræver, at en leverandør som en betingelse
 for deltagelse i et omfattet offentligt udbud dokumenterer tidligere erfaring, at de ikke kræver, at
 leverandøren har en sådan erfaring på den pågældende parts område.
 Artikel PPROC.7: Registreringssystemer og kvalifikationsprocedurer
 En part, som opretholder et leverandørregistreringssystem, skal sikre, at interesserede leverandører
 til enhver tid kan anmode om registrering. Enhver interesseret leverandør, der har indgivet en
 anmodning, skal inden for en rimelig frist underrettes om beslutningen om imødekommelse af eller
 afslag på denne anmodning.
 Artikel PPROC.8: Begrænset udbud
 Hver part sikrer, at en ordregivende enhed, hvis den anvender et begrænset udbud, sender en
 opfordring til at afgive tilbud til en række leverandører, som er tilstrækkelig til at sikre reel
 konkurrence, uden at det påvirker udbudssystemets operationelle effektivitet.
 Artikel PPROC.9: Unormalt lave priser
 Som følge af GPA-aftalens artikel XV, stk. 6, kan en ordregivende enhed, der modtager et tilbud med
 en pris, der er unormalt lavere end priserne i de andre indkomne tilbud, også kontrollere, om
 leverandøren ved prisfastsættelsen tager hensyn til eventuelle subsidier.
 Artikel PPROC.10: Miljømæssige, sociale og arbejdsmarkedsmæssige forhold
 Hver part sikrer, at dens ordregivende enheder kan tage hensyn til miljømæssige,
 arbejdsmarkedsmæssige og sociale forhold under hele udbudsproceduren, forudsat at disse hensyn
 er forenelige med de regler, der er fastsat i kapitel 1 og 2 og er anført i bekendtgørelsen om
 påtænkte udbud eller i en anden bekendtgørelse, der anvendes som bekendtgørelse om påtænkte
 udbud eller udbudsmateriale.
 Artikel PPROC.11: Nationale klageprocedurer
 1. Hvis en part udpeger en upartisk forvaltningsmyndighed i henhold til GPA-aftalens artikel
 XVIII, stk. 4, skal denne part sørge for:
 a) at medlemmerne af den udpegede myndighed er uafhængige, upartiske og fri for
 udefrakommende indflydelse i deres mandatperiode
 b) at medlemmerne af den udpegede myndighed ikke afskediges mod deres vilje i løbet af deres
 mandatperiode, medmindre deres afskedigelse er påkrævet i henhold til bestemmelserne
 vedrørende den udpegede myndighed, og
 166
 ---pagebreak--- c) at formanden eller mindst ét andet medlem af den udpegede myndighed har retlige og faglige
 kvalifikationer svarende til dem, der kræves af dommere, advokater eller andre juridiske
 eksperter, der er kvalificerede i henhold til partens love og forskrifter.
 2. Hver af parterne skal indføre eller opretholde procedurer, der giver mulighed for hurtige
 foreløbige foranstaltninger for at bevare leverandørens mulighed for at deltage i
 udbudsforretningen. Sådanne foreløbige foranstaltninger, som er omhandlet i GPA-aftalens artikel
 XVIII, stk. 7, litra a), kan indebære suspension af udbudsproceduren eller, hvis den ordregivende
 enhed har indgået en kontrakt, og hvis en part har fastsat bestemmelser herom, suspension af
 kontraktens gennemførelse. Det kan i procedurerne fastsættes, at der ved afgørelsen om, hvorvidt
 sådanne foranstaltninger skal bringes i anvendelse, kan tages hensyn til overvejende negative
 konsekvenser for de involverede interesser, herunder offentlighedens interesser. Den legitime grund
 til at undlade at træffe foranstaltninger skal forelægges skriftligt.
 3. Hvis en interesseret eller deltagende leverandør har indgivet en protest til den udpegede
 myndighed, der er omhandlet i stk. 1, skal hver af parterne i princippet sikre, at en ordregivende
 enhed ikke indgår kontrakten, før denne myndighed har truffet en afgørelse


text:
eller afgivet en
 anbefaling om protesten med hensyn til foreløbige foranstaltninger, korrigerende foranstaltninger
 eller kompensation for tab eller skadeserstatning som omhandlet i stk. 2, 5 og 6 i overensstemmelse
 med deres regler, forskrifter og procedurer. Hver part kan fastsætte bestemmelser om, at
 kontrakten dog kan indgås, hvis der foreligger uafvendelige og behørigt begrundede
 omstændigheder.
 4. Hver part kan indføre bestemmelser, der giver mulighed for:
 a) en standstill-periode mellem beslutningen om kontrakttildeling og selve indgåelsen af
 kontrakten for at give de afviste leverandører tilstrækkelig tid til at vurdere, om det er
 hensigtsmæssigt at indlede en klageprocedure, eller
 b) en tilstrækkelig periode til, at en interesseret leverandør kan indgive en protest, som kan
 danne grundlag for suspension af kontraktens gennemførelse.
 5. En korrigerende foranstaltning i henhold til GPA-aftalens artikel XVIII, stk. 7, litra b), kan
 omfatte et eller flere af følgende:
 a) Fjernelse af diskriminerende tekniske, økonomiske eller finansielle specifikationer i
 udbudsmaterialet, kontraktdokumenterne eller andre dokumenter, der vedrører
 udbudsproceduren og gennemførelsen af nye udbudsprocedurer
 b) gentagelse af udbudsproceduren uden at ændre betingelserne
 c) annullering af beslutningen om tildeling af kontrakten og vedtagelse af en ny beslutning om
 kontrakttildeling
 d) opsigelse af en kontrakt eller erklæring om, at den er uden virkning, eller
 e) vedtagelse af andre foranstaltninger med det formål at afhjælpe en overtrædelse af kapitel 1
 og 2, f.eks. et påbud om at betale et bestemt beløb, indtil overtrædelsen er blevet afhjulpet.
 6. Hver af parterne kan i overensstemmelse med GPA-aftalens artikel XVIII, stk. 7, litra b),
 fastsætte bestemmelser om tildeling af kompensation for tab eller skade. Hvis en parts klageinstans
 ikke er en domstol, og en leverandør er af den opfattelse, at der er sket en overtrædelse af nationale
 167
 ---pagebreak--- love og forskrifter til gennemførelse af forpligtelserne i medfør af kapitel 1 og 2, kan leverandøren
 forelægge sagen for en domstol, herunder med henblik på at søge kompensation i
 overensstemmelse med partens retlige procedurer.
 7. Hver af parterne skal indføre eller opretholde de nødvendige procedurer til at sikre en
 effektiv gennemførelse af klageinstansers afgørelser eller anbefalinger eller en effektiv håndhævelse
 af retslige klageinstansers afgørelser.
 Kapitel 3: National behandling ud over omfattede udbud
 Artikel PPROC.12: Definitioner
 1. I dette kapitel forstås ved en parts behandling i henhold til dette kapitel:
 a) for så vidt angår Det Forenede Kongerige en behandling, der ikke er mindre gunstig end den
 gunstigste behandling, der i lignende situationer indrømmes leverandører i Det Forenede
 Kongerige og
 b) for så vidt angår en medlemsstat, en behandling, der ikke er mindre gunstig end den
 gunstigste behandling, der i lignende situationer i den pågældende medlemsstat indrømmes
 leverandører fra den pågældende medlemsstat.
 2. I dette kapitel forstås ved en parts leverandør, som er en juridisk person:
 a) for så vidt angår Unionen, en juridisk person, der er stiftet eller organiseret efter EU-
 lovgivningen eller en af dens medlemsstater og har væsentlige forretningsaktiviteter, ligestillet
 af Unionen i overensstemmelse med anmeldelsen af traktaten om oprettelse af Det
 Europæiske Fællesskab til WTO (dok. WT/REG39/1) med begrebet "reel og vedvarende
 forbindelse" med en medlemsstats

type: contracts

jurisdiction: EU


text:
økonomi, jf. artikel 54 i TEUF, på Unionens område og
 b) for så vidt angår Det Forenede Kongerige en juridisk person, der er stiftet eller organiseret i
 henhold til Det forenede Kongeriges ret, og som udøver omfattende erhvervsaktivitet på Det
 Forenede Kongeriges område.
 Artikel PPROC.13: National behandling af lokalt etablerede leverandører
 1. For så vidt angår udbud må en foranstaltning truffet af en part ikke medføre, at leverandører
 fra den anden part, der er etableret på dens område, gennem oprettelse, erhvervelse eller
 opretholdelse af en juridisk person behandles mindre gunstigt, end den pågældende part behandler
 sine egne tilsvarende leverandører41.
 2. Anvendelsen af den i denne artikel omhandlede nationale forpligtelse til behandling er
 underlagt sikkerhedsrelaterede og generelle undtagelser som defineret i GPA-aftalens artikel III, selv
 om indkøbet ikke er omfattet af udbud i overensstemmelse med dette afsnit.
 Kapitel 4: Andre bestemmelser
 41
 Det præciseres, at anvendelsen af forpligtelsen til national behandling i henhold til denne artikel er
 underlagt de undtagelser, der er omhandlet i BILAG PPROC-1 [Supplerende tjenester], underafdeling B1 og B2,
 note 3.
 168
 ---pagebreak--- Artikel PPROC.14: Ændringer og berigtigelser af markedsadgangsforpligtelser
 Hver af parterne kan ændre eller berigtige sine markedsadgangsforpligtelser i den respektive
 underafdeling i henhold til BILAG PPROC-1, afdeling B, i overensstemmelse med de procedurer, der
 er fastsat i artikel PPROC.15 [Ændringer] til artikel PPROC.18 [Ændring af BILAG.PPROC-1].
 Artikel PPROC.15: Ændringer
 1. En part, der agter at ændre en underafdeling i BILAG.PPROC-1, afdeling B, skal:
 a) meddele dette skriftligt til den anden part og
 b) i meddelelsen foreslå den anden part passende kompensationstilpasninger for at opretholde
 et niveau for markedsadgangsforpligtelser, der svarer til niveauet før ændringen.
 2. Uanset stk. 1, litra b), er en part ikke forpligtet til at foreslå den anden part
 kompensationstilpasninger, hvis den foreslåede ændring omfatter en ordregivende enhed, som
 parten faktisk har fjernet sin kontrol over eller indflydelse på for så vidt angår de omfattede udbud.
 En parts kontrol over eller indflydelse på ordregivende enheders omfattede udbud formodes at være
 reelt fjernet, hvis den ordregivende enhed er udsat for konkurrence på markeder, hvortil adgangen
 er fri.
 3. Den anden part kan gøre indsigelse mod ændringen i stk. 1, litra a), hvis den anfægter, at:
 a) en kompensationstilpasning, der foreslås i henhold til stk. 1, litra b), er tilstrækkelig til at
 opretholde et sammenligneligt niveau af gensidigt acceptable markedsadgangsforpligtelser
 eller
 b) ændringen omfatter en ordregivende enhed, som parten faktisk har fjernet sin kontrol over
 eller indflydelse på, jf. stk. 2.
 Den anden part skal gøre sin indsigelse gældende skriftligt senest 45 dage efter modtagelsen af den
 meddelelse, der er omhandlet i stk. 1, litra a), ellers anses den for at have accepteret
 kompensationstilpasningen eller -ændringen, herunder med henblik på sjette del [Tvistbilæggelse og
 horisontale bestemmelser], afsnit I [Tvistbilæggelse].
 Artikel PPROC.16: Berigtigelser
 1. En part, der agter at berigtige en underafdeling i henhold til BILAG.PPROC-1, afdeling B,
 underretter skriftligt den anden part herom.
 Følgende ændringer af en underafdeling i BILAG.PPROC-1, afdeling B, betragtes som en berigtigelse,
 forudsat at de ikke berører de i dette afsnit omhandlede


text:
gensidigt aftalte
 markedsadgangsforpligtelser:
 a) en ændring af en ordregivende enheds navn
 b) en sammenlægning af to eller flere ordregivende enheder, der er opført i den pågældende
 underafdeling og
 169
 ---pagebreak--- c) en opdeling af en ordregivende enhed, der er opført i den pågældende underafdeling, i to
 eller flere ordregivende enheder, der tilføjes til de ordregivende enheder, der er opført i
 samme underafdeling.
 2. En part kan gøre indsigelse over for den anden part mod en foreslået berigtigelse senest
 45 dage efter at have modtaget meddelelsen. En part, der fremsætter en indsigelse, skal forklare,
 hvorfor den mener, at den foreslåede berigtigelse ikke udgør en ændring som omhandlet i stk. 1, og
 redegøre for den foreslåede berigtigelses indvirkninger på de indbyrdes aftalte
 markedsadgangsforpligtelser, der er fastsat i dette afsnit. Er der ikke fremsat en sådan skriftlig
 indsigelse senest 45 dage efter modtagelsen af meddelelsen, anses parten for at have accepteret
 den foreslåede berigtigelse.
 Artikel PPROC.17: Konsultationer og tvistbilæggelse
 Hvis en part gør indsigelse mod den foreslåede ændring eller de foreslåede
 kompensationstilpasninger som omhandlet i artikel PPROC.15 [Ændringer] eller den foreslåede
 berigtigelse, jf. artikel PPROC.16 [Berigtigelser], søger parterne at løse problemet gennem
 konsultationer. Hvis der ikke er indgået en aftale senest 60 dage efter modtagelsen af indsigelsen,
 kan den part, der ønsker at ændre eller berigtige sin underafdeling i BILAG.PPROC-1, afdeling B,
 henvise sagen til tvistbilæggelse i overensstemmelse med sjette del [Tvistbilæggelse og horisontale
 bestemmelser], afsnit I [Tvistbilæggelse] for at afgøre, hvorvidt indsigelsen er berettiget.
 Artikel PPROC.18: Ændring af BILAG.PPROC-1, afdeling B
 Hvis en part ikke gør indsigelse mod ændringen i henhold til artikel PPROC.15, stk. 3 [Ændringer],
 eller mod en berigtigelse i henhold til artikel PPROC.16, stk. 2 [Berigtigelser], eller mod ændringer
 eller berigtigelser aftalt af parterne i forbindelse med de konsultationer som omhandlet i artikel
 PPROC.17 [Konsultationer og tvistbilæggelse], eller man har løst sagen endeligt i henhold til sjette
 del [Tvistbilæggelse og horisontale bestemmelser], afsnit I [Tvistbilæggelse], ændrer
 partnerskabsrådet den relevante underafdeling i BILAG.PPROC-1, afdeling B, så den afspejler de
 tilsvarende ændringer eller berigtigelser eller kompensationstilpasninger.
 Artikel PPROC.19: Samarbejde
 1. Parterne anerkender de fordele, der kan opstå ved samarbejde på internationalt plan om
 gensidig liberalisering af markederne for offentlige udbud.
 2. Parterne stiller årlige statistikker vedrørende omfattede udbud til rådighed for hinanden,
 såfremt de tekniske muligheder tillader det.
 AFSNIT VII: SMÅ OG MELLEMSTORE VIRKSOMHEDER
 Artikel SME.1: Formål
 Formålet med dette afsnit er at øge små og mellemstore virksomheders mulighed for at drage fordel
 af overskrift et [Handel].
 Artikel SME.2: Udveksling af oplysninger
 1. Hver part opretter eller opretholder deres eget offentligt tilgængelige websted for små og
 mellemstore virksomheder med oplysninger om overskrift et [Handel], herunder:
 170
 ---pagebreak--- a) et sammendrag af overskrift et [Handel]
 b) en beskrivelse af bestemmelserne i overskrift et [Handel], som hver part anser for at være
 relevante for begge parters små og mellemstore virksomheder og
 c) eventuelle yderligere oplysninger, som hver part anser for at være nyttige for små og
 mellemstore virksomheder, der er interesserede i at drage fordel af overskrift et [Handel].
 2. Hver part indsætter


text:
et internetlink på det i stk. 1 omhandlede websted til:
 a) teksten til overskrift et [Handel]
 b) den anden parts tilsvarende websted og
 c) egne myndigheders websteder, som efter partens mening kan give nyttige oplysninger til
 personer, der er interesserede i at handle og drive forretning på dens område.
 3. Hver part indsætter på det i stk. 1 omhandlede websted et internetlink til sine egne
 myndigheders websteder med oplysninger om følgende:
 a) toldlove og -bestemmelser, procedurer for import, eksport og transit samt relevante
 formularer, dokumenter og andre nødvendige oplysninger
 b) love, administrative bestemmelser og procedurer vedrørende intellektuel ejendomsret,
 herunder geografiske betegnelser
 c) tekniske love og forskrifter, herunder om nødvendigt obligatoriske procedurer for
 overensstemmelsesvurdering og links til lister over overensstemmelsesvurderingsorganer, i
 tilfælde hvor tredjepartsoverensstemmelsesvurdering er obligatorisk, jf. afsnit I [Varehandel],
 kapitel fire [Tekniske handelshindringer]
 d) love og forskrifter vedrørende sundheds- og plantesundhedsforanstaltninger i forbindelse
 med import og eksport som omhandlet i afsnit I [Varehandel], kapitel 3 [Sundhedsmæssige og
 plantesundhedsmæssige anliggender]
 e) love og forskrifter vedrørende offentlige udbud, fælles adgangspunkt på internettet til
 bekendtgørelser om offentlige udbud i henhold til afsnit VI [Offentlige udbud] og andre
 relevante bestemmelser i samme afsnit
 f) procedurer for registrering af virksomheder og
 g) andre oplysninger, som ifølge parten kan være til hjælp for små og mellemstore virksomheder.
 4. Hver part indsætter på det i stk. 1 omhandlede websted et internetlink til en database, hvori
 der kan søges elektronisk på toldnomenklaturkode, og som indeholder følgende oplysninger om
 adgang til dens marked:
 a) vedrørende toldmæssige foranstaltninger og takstrelaterede oplysninger:
 i) toldsatser og kvoter, herunder mestbegunstiget nation, satser for nationer, der ikke er
 mestbegunstigede, samt præferencetoldsatser og toldkontingenter
 ii) punktafgifter
 171
 ---pagebreak--- iii) afgifter (moms/omsætningsafgift)
 iv) told eller andre gebyrer, herunder andre produktspecifikke gebyrer
 v) oprindelsesregler som omhandlet i afsnit I [Varehandel], kapitel 2 [Oprindelsesregler]
 vi) toldgodtgørelse, udsættelse eller andre former for lempelse, der reducerer,
 refunderer eller giver afkald på told
 vii) kriterier, der anvendes til at fastlægge varens toldværdi og
 viii) andre toldmæssige foranstaltninger
 b) i henseende til toldnomenklaturrelaterede ikketoldmæssige foranstaltninger:
 i) oplysninger, der er nødvendige for importprocedurer og
 ii) oplysninger om ikketoldmæssige foranstaltninger.
 5. Hver part ajourfører regelmæssigt eller efter anmodning fra den anden part de oplysninger
 og links, der er omhandlet i stk. 1-4, og som den angiver på sit websted, for at sikre, at disse
 oplysninger og links er ajourførte og nøjagtige.
 6. Hver part sikrer, at de oplysninger og links, der er omhandlet i stk. 1-4, fremlægges på en
 hensigtsmæssig måde for små og mellemstore virksomheder. Parterne tilstræber at gøre
 oplysningerne tilgængelige på engelsk.
 7. Der opkræves ikke gebyr for adgang til de oplysninger, der gives i henhold til stk. 1-4, af en
 person fra en af parterne.
 Artikel SME.3: Kontaktpunkter for små og mellemstore virksomheder
 1. Efter aftalens ikrafttræden udpeger hver part et kontaktpunkt, der skal varetage de opgaver,
 som er anført i denne artikel, og underrette den anden part om sine kontaktoplysninger. Parterne
 underretter straks hinanden om enhver ændring af disse kontaktoplysninger.
 2. Parternes kontaktpunkter for små og mellemstore virksomheder:
 a) bestræber


text:
sig på at sikre, at der tages hensyn til små og mellemstore virksomheders behov i
 forbindelse med gennemførelsen af overskrift et [Handel], og at begge parters små og
 mellemstore virksomheder kan drage fordel af overskrift et [Handel]
 b) overvejer måder til at styrke samarbejdet mellem parterne på områder af relevans for små og
 mellemstore virksomheder med henblik på at øge handels- og investeringsmulighederne for
 små og mellemstore virksomheder
 c) sikrer, at de oplysninger, der er omhandlet i artikel SME.2 [Informationsudveksling], er
 ajourførte, nøjagtige og relevante for små og mellemstore virksomheder. Hver part kan
 gennem kontaktpunktet for små og mellemstore virksomheder foreslå yderligere oplysninger,
 som den anden part kan medtage på sine websteder, der vedligeholdes i overensstemmelse
 med artikel SME.2 [Informationsudveksling]
 172
 ---pagebreak--- d) undersøger alle forhold af relevans for små og mellemstore virksomheder i forbindelse med
 gennemførelsen af overskrift et [Handel], herunder:
 i) udveksler oplysninger for at bistå partnerskabsrådet med sin overvågning og
 gennemførelse af de aspekter af overskrift et [Handel], der vedrører små og
 mellemstore virksomheder
 ii) bistår specialudvalg, fælles arbejdsgrupper og kontaktpunkter, der er oprettet ved
 denne aftale, med at behandle spørgsmål af relevans for små og mellemstore
 virksomheder
 e) aflægger regelmæssig rapport med henblik på drøftelse om deres aktiviteter, i fællesskab eller
 individuelt, til Partnerskabsrådet og
 f) behandler ethvert andet spørgsmål, der opstår i forbindelse med denne aftale og vedrører
 små og mellemstore virksomheder, som parterne måtte blive enige om.
 3. Parternes kontaktpunkter for små og mellemstore virksomheder udfører deres arbejde via
 de kommunikationskanaler, parterne har aftalt, og som kan omfatte elektronisk post,
 videokonferencer eller andre midler. De kan også mødes, alt efter hvad der er relevant.
 4. Små og mellemstore virksomheders kontaktpunkter kan samarbejde med eksperter og
 eksterne organisationer, hvis det er relevant, i forbindelse med udførelsen af deres aktiviteter.
 Artikel SME.4: Forhold til sjette del
 Sjette del [Tvistbilæggelse og horisontale bestemmelser], afsnit I [Tvistbilæggelse], finder ikke
 anvendelse på denne del.
 AFSNIT VIII: ENERGI
 Kapitel 1: Almindelige bestemmelser
 Artikel ENER.1: Formål
 Formålene med dette afsnit er at lette handel og investeringer mellem parterne på energi- og
 råstofområdet samt at støtte forsyningssikkerheden og den miljømæssige bæredygtighed, navnlig
 ved at bidrage til bekæmpelsen af klimaændringer på disse områder.
 Artikel ENER.2: Definitioner
 1. I dette afsnit forstås ved:
 a) "Agenturet for Samarbejde mellem Energireguleringsmyndigheder": det agentur, der blev
 oprettet ved Europa-Parlamentets og Rådets forordning (EU) 2019/942 af 5. juni 2019 om
 oprettelse af et EU-agentur for samarbejde mellem energireguleringsmyndigheder42
 42
 EUT L 158 af 14.6.2019, s. 22.
 173
 ---pagebreak--- b) "tilladelse": en tilladelse, licens, koncession eller et tilsvarende administrativt eller
 kontraktmæssigt instrument, hvormed en parts kompetente myndighed giver en enhed ret til
 at udøve en bestemt økonomisk aktivitet på sit område
 c) "balancering":
 i) for så vidt angår elektricitetssystemer, alle aktiviteter og processer inden for alle
 tidsperioder, med hvilke eltransmissionssystemoperatørerne på en kontinuerlig måde
 sikrer opretholdelsen af systemfrekvensen inden for et forud fastsat stabilitetsinterval
 og overensstemmelse med den mængde af reserver, som er nødvendig af hensyn til
 den påkrævede kvalitet
 ii) for så vidt angår gassystemer, handlinger, som foretages


text:
af
 gastransmissionssystemoperatører for at ændre gasstrømmene ind i eller ud af
 transmissionsnettet, dog ikke handlinger i forbindelse med gas, der ikke er registreret
 som udtræk fra systemet, og gas, som transmissionssystemoperatøren bruger til
 systemets drift
 d) "distribution":
 i) i forbindelse med elektricitet: transport af elektricitet via høj-, mellem- eller
 lavspændingsdistributionssystemer med henblik på levering af elektricitet til kunder;
 omfatter ikke forsyning
 ii) i forbindelse med gas: transport af naturgas gennem lokale eller regionale ledningsnet
 med henblik på levering af naturgas til kunder, men omfatter ikke forsyning
 e) "distributionssystemoperatør": en fysisk eller juridisk person, der er ansvarlig for driften,
 vedligeholdelsen og om nødvendigt udbygningen af el eller gasdistributionssystemet i et givet
 område samt i givet fald dets samkøringsforbindelser med andre systemer og for at sikre, at
 systemet på lang sigt kan tilfredsstille en rimelig efterspørgsel efter distribution af elektricitet
 eller gas
 f) "elsamkøringslinje": transmissionslinje:
 i) mellem parterne, eksklusive alle sådanne linjer udelukkende inden for det indre
 marked for elektricitet i Irland og Nordirland
 ii) mellem Storbritannien og det indre marked for elektricitet i Irland og Nordirland, som
 falder uden for anvendelsesområdet for nr. i)
 g) "energiprodukter": produkter, fra hvilke der genereres energi, angivet ved den tilhørende HS-
 kode i bilag ENER-1
 h) "enhed": enhver fysisk person, juridisk person eller virksomhed eller en gruppe heraf
 i) "gassamkøringslinje": transmissionslinje, der krydser eller spænder over grænsen mellem
 parterne
 j) "produktion": fremstilling af elektricitet
 174
 ---pagebreak--- k) "kulbrinter": de varer, der er angivet ved den tilhørende HS-kode i bilag ENER-1
 l) "sammenkoblingspunkt": i forbindelse med gas et fysisk eller virtuelt punkt, der forbinder
 Unionens og Det Forenede Kongeriges entry- og exitsystemer eller forbinder et entry- og
 exitsystem med en samkøringslinje, for så vidt disse punkter er underlagt
 reservationsprocedurer fra netbrugernes side
 m) "råstoffer": de varer, der er angivet ved det tilhørende HS-kapitel i bilag ENER-1
 n) "vedvarende energi": en type energi, herunder elektrisk energi, der er produceret af
 vedvarende ikkefossile kilder
 o) "standardkapacitetsprodukt": i forbindelse med gas en vis transportkapacitetsmængde i løbet
 af et givet tidsrum og i et specifikt sammenkoblingspunkt
 p) "transmission":
 i) i forbindelse med elektricitet, transport af elektricitet via systemet for meget høj
 spænding og højspænding med henblik på levering af elektricitet til kunder eller
 distributionsvirksomheder; omfatter ikke forsyning
 ii) i forbindelse med gas, transport af naturgas gennem net, der hovedsagelig består af
 højtryksrørledninger, bortset fra opstrømsrørledningsnet og bortset fra den del af
 højtryksrørledninger, der hovedsagelig anvendes i forbindelse med lokal distribution
 af naturgas, med henblik på levering af naturgas til kunder; omfatter ikke forsyning
 q) "transmissionssystemoperatør": en fysisk eller juridisk person, der varetager
 transmissionsopgaven eller er ansvarlig for driften, vedligeholdelsen og om nødvendigt
 udbygningen af el eller gastransmissionssystemet i et givet område samt i givet fald dets
 samkøringsforbindelser med andre systemer, og for at sikre, at systemet på lang sigt kan
 tilfredsstille en rimelig efterspørgsel efter transport af gas eller elektricitet
 r) "opstrømsrørledningsnet": enhver rørledning eller ethvert net af rørledninger, der drives eller
 er anlagt som en del af et olie- eller gasproduktionsanlæg eller anvendes til at lede naturgas
 fra et


text:
eller flere af sådanne anlæg til et behandlingsanlæg, en behandlingsterminal eller en
 endelig kystlandingsterminal
 2. I dette afsnit forstås ved "ikkediskriminerende" og "ikkeforskelsbehandling"
 mestbegunstigelsesbehandling som defineret i artikel SERVIN.2.4 [Mestbegunstigelsesbehandling]
 og 3.5 [Mestbegunstigelsesbehandling] og national behandling som defineret i artikel SERVIN.. 2.3
 [National behandling] og 3.4 [National behandling] samt en behandling på vilkår og betingelser, der
 ikke er mindre gunstige end dem, der indrømmes enhver anden lignende enhed i lignende
 situationer.
 Artikel ENER.3: Forbindelse med andre afsnit
 1. Afsnit II, kapitel 2 [Liberalisering af investeringer] og 3 [Grænseoverskridende handel med
 tjenesteydelser] finder anvendelse på energi og råstoffer. I tilfælde af uoverensstemmelse mellem
 175
 ---pagebreak--- nærværende afsnit og afsnit II [Tjenesteydelser og investeringer] og bilag SERVIN-1 til SERVIN-6 har
 afsnit II [Tjenesteydelser og investeringer] bilag SERVIN-1 til SERVIN-6 forrang.
 2. Med henblik på artikel GOODS.4A [Transitfrihed], når en part opretholder eller gennemfører
 et system for virtuel handel med naturgas eller elektricitet ved hjælp af rørledninger eller
 elektricitetsnet, dvs. et system, der ikke kræver fysisk identifikation af den transiterede naturgas
 eller elektricitet, men er baseret på et system med nettinginput og -output, anses de ruter, der er
 mest hensigtsmæssige for international transit som omhandlet i nævnte artikel, for at omfatte en
 sådan virtuel handel.
 3. Ved anvendelse af afsnit XI [Lige vilkår for åben og fair konkurrence og bæredygtig
 udvikling], kapitel 3 [Kontrol med subsidier], finder bilag ENER-2 også anvendelse. Afsnit XI [Lige
 vilkår for åben og fair konkurrence og bæredygtig udvikling], kapitel 3 [Kontrol med subsidier], finder
 anvendelse på bilag ENER-2. Afsnit XI [Lige vilkår for åben og fair konkurrence og bæredygtig
 udvikling], kapitel 3, artikel 3.13 [Tvistbilæggelse], finder anvendelse på tvister mellem parterne
 vedrørende fortolkningen og anvendelsen af bilag ENER-2.
 Artikel ENER.4: Principper
 Hver part bevarer retten til at vedtage, opretholde og håndhæve de foranstaltninger, der er
 nødvendige for at forfølge legitime mål for den offentlige politik, såsom sikring af forsyningen af
 energiprodukter og råstoffer, beskyttelse af samfundet, miljøet, herunder bekæmpelse af
 klimaændringer, folkesundhed og forbrugere samt fremme af sikkerhed og sikring, i
 overensstemmelse med bestemmelserne i denne aftale.
 Kapitel 2: Elektricitet og gas
 Afdeling 1: KONKURRENCE PÅ EL- OG GASMARKEDER
 Artikel ENER.5: Konkurrence på markeder og ikkeforskelsbehandling
 1. Med henblik på at sikre fair konkurrence sikrer hver part, at dens regelsæt for produktion,
 produktion, transmission, distribution eller forsyning af elektricitet eller naturgaser
 ikkediskriminerende med hensyn til regler, gebyrer og behandling.
 2. Hver part sikrer, at kunderne frit kan vælge, eller skifte til, en el- eller gasleverandør efter
 eget valg på deres respektive detailmarkeder i overensstemmelse med gældende love og
 bestemmelser.
 3. Uden at det berører hver parts ret til at fastsætte kvalitetskrav, finder bestemmelserne i
 dette kapitel vedrørende naturgas også anvendelse på biogas og gas fra biomasse eller andre typer
 gas, for så vidt som gassen teknisk og sikkert kan lade det indgå i og transporteres gennem
 naturgassystemet.
 4. Denne artikel finder ikke anvendelse på grænseoverskridende handel og berører ikke
 parternes ret til at regulere med henblik på at nå legitime mål for den offentlige politik på grundlag
 af


text:
objektive og ikkediskriminerende kriterier.
 176
 ---pagebreak--- Artikel ENER.6: Bestemmelser vedrørende engrosmarkederne for elektricitet og gas
 1. Hver part sikrer, at engrospriserne for elektricitet og gas afspejler det faktiske udbud og den
 faktiske efterspørgsel. Med henblik herpå sikrer hver part, at markedsreglerne for engrossalg af
 elektricitet og gas:
 a) tilskynder til fri prisdannelse
 b) ikke fastsætter nogen tekniske begrænsninger for prisfastsættelsen, som begrænser handelen
 c) muliggør effektiv lastfordeling af elproduktionsaktiver, energilagring og prisfleksibelt elforbrug
 og effektiv udnyttelse af elektricitetssystemet
 d) muliggør en effektiv anvendelse af naturgassystemet og
 e) muliggør integration af elektricitet fra vedvarende energikilder og sikre en effektiv og sikker
 drift og udvikling af elektricitetssystemet.
 2. Hver part sikrer, at balancemarkederne organiseres på en sådan måde, at de sikrer:
 a) ikkeforskelsbehandling mellem deltagerne og ikkediskriminerende adgang for deltagerne
 b) at tjenesteydelserne defineres på en gennemsigtig måde
 c) at tjenesteydelserne indkøbes på en gennemsigtig markedsbaseret måde under hensyntagen
 til fremkomsten af nye teknologier og
 d) at producenter af vedvarende energi indrømmes rimelige og ikkediskriminerende vilkår, når
 de køber produkter og tjenesteydelser.
 En part kan beslutte ikke at anvende litra c), hvis der ikke er konkurrence på markedet for
 balanceringstjenester.
 3. Hver part sikrer, at enhver kapacitetsmekanisme på elektricitetsmarkederne er klart
 defineret, gennemsigtig, forholdsmæssig og ikkediskriminerende. Ingen af parterne er forpligtet til at
 tillade kapacitet på den anden parts område at deltage i kapacitetsmekanismer på dens elmarkeder.
 4. Hver part foretager en vurdering af, hvilke foranstaltninger der er nødvendige for at lette
 integrationen af gas fra vedvarende energikilder.
 5. Denne artikel berører ikke parternes ret til at regulere med henblik på at nå legitime mål for
 den offentlige politik på grundlag af objektive og ikkediskriminerende kriterier.
 Artikel ENER.7: Forbud mod markedsmisbrug på engrosmarkederne for elektricitet og gas
 1. Hver part forbyder markedsmanipulation og insiderhandel på engrosmarkederne for
 elektricitet og naturgas, herunder over-the-counter-markeder, elektricitets- og naturgasbørser og
 177
 ---pagebreak--- markeder for handel med elektricitet og naturgas, kapacitet, balancering og systemydelser inden for
 alle tidsrammer, herunder termins-, day-ahead- og intraday-markeder.
 2. Hver part overvåger handelsaktiviteten på de pågældende markeder med henblik på at
 afsløre og forhindre handel baseret på intern viden og markedsmanipulation.
 3. Parterne samarbejder, herunder i overensstemmelse med artikel ENER.20 [Samarbejde
 mellem regulerende myndigheder], med henblik på at afsløre og forhindre handel baseret på intern
 viden og kursmanipulation og kan, hvor det er relevant, udveksle oplysninger, herunder om
 markedsovervågning og håndhævelsesaktiviteter.
 Artikel ENER.8: Tredjepartsadgang til transmissions- og distributionsnet
 1. Hver part drager omsorg for, at der indføres en ordning for tredjeparts adgang til deres
 transmissions- og distributionssystemer, som bygger på offentliggjorte takster, der anvendes
 objektivt og ikkediskriminerende.
 2. Med forbehold af artikel ENER.4 [Principper] sikrer parterne, at transmissions- og
 distributionssystemoperatørerne på deres område inden for en rimelig frist fra datoen for
 anmodningen om adgang giver enheder på den pågældende parts marked adgang til deres
 transmissions- eller distributionssystemer.
 Hver part sikrer, at transmissionssystemoperatørerne behandler producenter af vedvarende energi
 på rimelige og ikkediskriminerende vilkår med hensyn til tilslutning til og brug af elektricitetsnettet.
 En transmissions- eller distributionssystemoperatør kan nægte adgang, hvis systemet ikke har


text:
den
 nødvendige kapacitet. Ethvert sådant afslag skal være behørigt begrundet.
 3. Uden at det berører legitime mål for den offentlige politik, sikrer hver part, at afgifter, der af
 transmissions- og distributionssystemoperatører pålægges enheder på den pågældende parts
 marked for adgang til, tilslutning til eller brug af net, og, hvor det er relevant, afgifter for tilknyttede
 netforstærkninger, er tilstrækkeligt omkostningsægte og gennemsigtige. Hver part sørger for
 offentliggørelse af de vilkår, betingelser, takster og alle oplysninger, der måtte være nødvendige for
 en effektiv udøvelse af retten til adgang til og brug af transmissions- og distributionssystemer.
 4. Hver part sikrer, at de takster og afgifter, der er omhandlet i stk. 1 og 3, anvendes på en
 ikkediskriminerende måde over for enheder på den pågældende parts marked.
 Artikel ENER.9: Systemdrift og adskillelse af transmissionssystemoperatører
 1. Hver part sikrer, at transmissionssystemoperatører udøver deres funktioner på en
 gennemsigtig og ikkediskriminerende måde.
 2. Hver part indfører ordninger for transmissionssystemoperatører, som effektivt fjerner
 enhver interessekonflikt, der opstår som følge af, at den samme person udøver kontrol over en
 transmissionssystemoperatør og en producent eller leverandør.
 178
 ---pagebreak--- Artikel ENER.10: Mål for den offentlige politik for tredjeparters adgang og adskillelse af
 ejerskabsforhold
 1. Når det er nødvendigt for at opfylde et legitimt mål for den offentlige politik og baseret på
 objektive kriterier, kan en part beslutte ikke at anvende artikel ENER.8 [Tredjepartsadgang til
 transmissions- og distributionsnet] og artikel ENER.9 [Systemdrift og adskillelse af
 transmissionssystemoperatører] på følgende:
 a) markeder eller systemer under opbygning eller isolerede markeder eller systemer
 b) infrastruktur, som opfylder betingelserne i bilag ENER-3.
 2. Når det er nødvendigt for at opfylde et legitimt mål for den offentlige politik og baseret på
 objektive kriterier, kan en part beslutte ikke at anvende artikel ENER.5 [Konkurrence på markeder og
 ikkeforskelsbehandling] og artikel ENER.6 [Bestemmelser vedrørende engrosmarkederne for
 elektricitet og gas] på følgende:
 a) små eller isolerede elektricitetsmarkeder eller -systemer
 b) små eller isolerede naturgasmarkeder eller ‐ systemer eller naturgasmarkeder eller ‐ systemer
 under opbygning.
 Artikel ENER.11: Eksisterende fritagelser for samkøringslinjer
 Hver part sikrer, at fritagelser, der er indrømmet for samkøringslinjer mellem Unionen og Det
 Forenede Kongerige i henhold til artikel 63 i Europa-Parlamentets og Rådets forordning (EU)
 2019/94343 og i henhold til den lovgivning, hvorved artikel 36 i Europa-Parlamentets og Rådets
 direktiv 2009/73/EF44 gennemføres i deres respektive jurisdiktioner, og hvis vilkår rækker ud over
 overgangsperioden, fortsat anvendes i overensstemmelse med lovgivningen i deres respektive
 jurisdiktioner og på de gældende vilkår.
 Artikel ENER.12: Uafhængig reguleringsmyndighed
 1. Hver part sikrer, at der udpeges og opretholdes en operationelt uafhængig
 reguleringsmyndighed eller -myndigheder for elektricitet og gas med følgende beføjelser og
 opgaver:
 a) at fastsætte eller godkende takster, afgifter og betingelser for adgang til de net, der er nævnt i
 artikel ENER.8 [Tredjepartsadgang til transmissions- og distributionsnet] og de metoder, der
 ligger til grund herfor
 43
 Europa-Parlamentets og Rådets forordning (EU) 2019/943 af 5. juni 2019 om det indre marked for
 elektricitet (EUT L 158 af 14.6.2019, s. 54).
 44
 Europa-Parlamentets og Rådets direktiv 2009/73/EF af 13. juli 2009 om fælles regler for det indre


text:
marked for naturgas (EUT L 211 af 14.8.2009, s. 94).
 179
 ---pagebreak--- b) at sikre overholdelse af ordningerne i artikel ENER.9 [Systemdrift og adskillelse af
 transmissionssystemoperatører] og artikel ENER.10 [Mål for den offentlige politik samt
 tredjeparters adgang og adskillelse af ejerskabsforhold]
 c) at udstede bindende afgørelser som minimum i relation til litra a) og b)
 d) at indføre effektive retsmidler.
 2. Ved udførelsen af disse opgaver og udøvelsen af disse beføjelser handler den eller de
 uafhængige reguleringsmyndighed(er) upartisk og gennemsigtigt.
 Afdeling 2: Handel via samkøringslinjer
 Artikel ENER.13: Effektiv anvendelse af elsamkøringslinjer
 1. Med henblik på at sikre en effektiv anvendelse af elsamkøringslinjerne mellem Den
 Europæiske Union og Det Forenede Kongerige sikrer hver part, at:
 a) kapacitetsfordelingen og håndteringen af kapacitetsbegrænsninger på elsamkøringslinjerne er
 markedsbaseret, gennemsigtig og ikkediskriminerende
 b) elektricitetssamkøringslinjernes maksimale kapacitetsniveau stilles til rådighed, idet der tages
 hensyn til
 i) behovet for at sikre sikker systemdrift og
 ii) den mest effektive anvendelse af systemerne
 c) elsammenkoblingskapaciteten må kun indskrænkes i nødsituationer, og enhver sådan
 indskrænkning skal finde sted på en ikkediskriminerende måde
 d) der offentliggøres oplysninger om kapacitetsberegning til støtte for målene i denne artikel
 e) der er ingen netafgifter på enkeltstående transaktioner vedrørende elsammenkoblinger, og
 der er ingen mindstepriser for anvendelse af elsammenkoblinger
 f) kapacitetstildeling og håndtering af kapacitetsbegrænsninger på tværs af elsammenkoblinger
 koordineres mellem de berørte transmissionssystemoperatører i Unionen og
 transmissionssystemoperatører i Det Forenede Kongerige denne koordinering skal omfatte
 udvikling af ordninger, der kan skabe solide og effektive resultater inden for alle relevante
 tidsrammer, dvs. forwardkontrakter, day-ahead-, intraday- og balanceringsordninger, og
 g) ordninger for kapacitetstildeling og håndtering af kapacitetsbegrænsninger skal bidrage til
 gunstige betingelser for udvikling af og investeringer i økonomisk effektiv elsammenkobling.
 2. Den koordinering og de ordninger, der er nævnt i stk. 1, litra f), omfatter eller indebærer
 ikke, at britiske transmissionssystemoperatører deltager i Unionens procedurer for
 kapacitetstildeling og håndtering af kapacitetsbegrænsninger.
 180
 ---pagebreak--- 3. Hver part tager de nødvendige skridt til hurtigst muligt at indgå en flerpartsaftale om
 kompensation for omkostningerne ved at huse grænseoverskridende elektricitetsstrømme mellem:
 a) transmissionssystemoperatører, der deltager i ordningen for kompensation mellem
 transmissionssystemoperatører, der blev indført ved Kommissionens forordning (EU) nr.
 838/201045 og
 b) Det Forenede Kongeriges transmissionssystemoperatører.
 4. Den i stk. 3 omhandlede flerpartsaftale har til formål at sikre:
 a) at Det Forenede Kongeriges transmissionssystemoperatører behandles på lige fod med
 transmissionssystemoperatører i et land, der deltager i ordningen for kompensation mellem
 transmissionssystemoperatørerne og
 b) at behandlingen af transmissionssystemoperatører i Det Forenede Kongerige ikke er
 gunstigere end den behandlingen af en transmissionssystemoperatør, der deltager i ordningen
 for kompensation mellem transmissionssystemoperatørerne.
 5. Uanset stk. 1, litra e), kan der, indtil den i stk. 3 omhandlede flerpartsaftale er indgået,
 opkræves gebyr for brug af transmissionssystemet for planlagt import og eksport mellem Unionen
 og Det Forenede Kongerige.
 Artikel 14: Ordninger for handel med elektricitet på alle tidspunkter
 1. Med hensyn til kapacitetstildeling og håndtering af kapacitetsbegrænsninger i day-ahead-
 fasen træffer Specialudvalget om Energi som en prioritet de nødvendige foranstaltninger i
 overensstemmelse med artikel ENER.19 [Samarbejde mellem transmissionssystemoperatører] for at
 sikre, at transmissionssystemoperatørerne udvikler ordninger


text:
med tekniske procedurer i
 overensstemmelse med bilag ENER-4 inden for en bestemt tidsfrist.
 2. Hvis Specialudvalget om Energi ikke henstiller, at parterne gennemfører sådanne tekniske
 procedurer i overensstemmelse med artikel ENER.19 [Samarbejde mellem
 transmissionssystemoperatører], stk. 4, træffer det om nødvendigt beslutninger og fremsætter
 henstillinger om tildeling af elsammenkoblingskapacitet inden for day-ahead-markedets tidsramme i
 overensstemmelse med bilag ENER-4.
 3. Specialudvalget om Energi gennemgår løbende ordningerne for alle tidsrammer og navnlig
 for balancerings- og intraday-tidsrammerne og kan henstille, at hver part anmoder sine
 transmissionssystemoperatører om at udarbejde tekniske procedurer i overensstemmelse med
 artikel ENER.19 [Samarbejde mellem transmissionssystemoperatører] for at forbedre ordningen for
 en bestemt tidsramme.
 45
 Kommissionens forordning (EU) nr. 838/2010 af 23. september 2010 om retningslinjer for ordningen
 for kompensation mellem transmissionssystemoperatører og en fælles fremgangsmåde for regulering af
 transmissionsafgifter (EUT L 250 af 24.9.2010, s. 5).
 181
 ---pagebreak--- 4. Specialudvalget om Energi gennemgår løbende, om de tekniske procedurer, der er udviklet i
 henhold til stk. 1, fortsat opfylder kravene i bilag ENER-4, og tager straks stilling til eventuelle
 problemer, der konstateres.
 Artikel ENER.15: Effektiv anvendelse af gassamkøringslinjer
 1. Med henblik på at sikre en effektiv anvendelse af gassamkøringslinjerne mellem Den
 Europæiske Union og Det Forenede Kongerige sikrer hver part, at:
 a) det maksimale kapacitetsniveau for gassamkøringslinjer stilles til rådighed under overholdelse
 af princippet om ikkediskrimination og under hensyntagen til:
 i) behovet for at sikre sikker systemdrift og
 ii) den mest effektive anvendelse af systemerne
 b) mekanismerne for kapacitetstildeling og procedurerne for håndtering af
 kapacitetsbegrænsninger for gassamkøringslinjer er markedsbaserede, gennemsigtige og
 ikkediskriminerende, og at der generelt anvendes auktioner til tildeling af kapacitet i
 sammenkoblingspunkter
 2. Hver part tager de nødvendige skridt til at sikre, at:
 a) transmissionssystemoperatørerne bestræber sig på i fællesskab at tilbyde
 standardkapacitetsprodukter, der består af tilsvarende ind- og udtagskapacitet på begge sider
 af et sammenkoblingspunkt
 b) transmissionssystemoperatørerne koordinerer procedurerne for brugen af
 gassamkøringslinjer mellem EU-transmissionssystemoperatører og
 transmissionssystemoperatører i Det Forenede Kongerige.
 3. Den i stk. 2, litra b), omhandlede koordinering omfatter eller indebærer ikke, at britiske
 transmissionssystemoperatører deltager i Unionens procedurer for brug af gassamkøringslinjer.
 Afdeling 3: Netudvikling og forsyningssikkerhed
 Artikel ENER.16: Netudvikling
 1. Parterne samarbejder om at lette den rettidige udvikling og interoperabiliteten af
 energiinfrastruktur, som forbinder deres områder.
 2. Hver part sikrer, at der udarbejdes netudviklingsplaner for el- og
 gastransmissionssystemerne, at de offentliggøres og at de ajourføres regelmæssigt.
 Artikel ENER.17: Samarbejde om forsyningssikkerhed
 1. Parterne samarbejder om forsyningssikkerheden for elektricitet og gas.
 182
 ---pagebreak--- 2. Parterne udveksler rettidigt oplysninger om enhver risiko, der er konstateret i henhold til
 artikel ENER.18 [Risikoberedskab og nødplaner].
 3. Parterne udveksler de planer, der er omhandlet i artikel ENER.18 [Risikoberedskab og
 nødplaner]. For Unionens vedkommende kan disse planer være på medlemsstatsniveau eller
 regionalt niveau.
 4. Parterne underretter straks hinanden, hvis der foreligger pålidelige oplysninger om, at der
 kan indtræffe en afbrydelse af eller en anden krise i forbindelse med leveringen af elektricitet eller
 naturgas samt om foranstaltninger, der er planlagt eller truffet.
 5. Parterne underretter straks hinanden i tilfælde af en faktisk afbrydelse eller en anden krise
 med henblik på eventuelle


text:
koordinerede afhjælpnings- og genopretningsforanstaltninger.
 6. Parterne udveksler bedste praksis vedrørende kortsigtede og sæsonbestemte
 tilstrækkelighedsvurderinger.
 7. Parterne udvikler passende rammer for samarbejde om forsyningssikkerhed for elektricitet
 og naturgas.
 Artikel ENER.18: Risikoberedskab og nødplaner
 1. Hver part skal vurdere risici, der påvirker forsyningssikkerheden for elektricitet eller
 naturgas, herunder sandsynligheden for og virkningerne af sådanne risici, inklusive
 grænseoverskridende risici.
 2. Hver part skal fastlægge og regelmæssigt ajourføre planer for imødegåelse af konstaterede
 risici, der påvirker forsyningssikkerheden for elektricitet eller naturgas. Sådanne planerne skal
 indeholde de foranstaltninger, der er nødvendige for at fjerne eller afbøde sandsynligheden for og
 virkningerne af enhver risiko, der er identificeret i henhold til stk. 1, samt foranstaltninger til
 forberedelse til og afbødning af virkningerne af en elektricitets- eller naturgaskrise.
 3. Foranstaltningerne i de i stk. 2 omhandlede planer:
 a) skal være klart definerede, gennemsigtige, forholdsmæssige ikkediskriminerende og
 kontrollerbare
 b) må ikke i væsentlig grad fordreje handelen mellem parterne og
 c) må ikke bringe den anden parts forsyningssikkerhed af elektricitet eller naturgas i fare.
 I tilfælde af en krise må parterne kun iværksætte ikkemarkedsbaserede foranstaltninger som en
 sidste udvej.
 Afdeling 4: Teknisk samarbejde
 183
 ---pagebreak--- Artikel ENER.19: Samarbejde mellem transmissionssystemoperatører
 1. Hver part sikrer, at transmissionssystemoperatører udvikler arbejdsordninger, som er
 effektive og inkluderende, med henblik på at støtte planlægnings- og driftsopgaver i forbindelse med
 opfyldelsen af målene i dette afsnit, herunder, når Specialudvalget om Energi anbefaler det,
 udarbejdelse af tekniske procedurer til effektiv gennemførelse af bestemmelserne i:
 a) Artikel ENER.13 [Effektiv anvendelse af elsamkøringslinjer]
 b) Artikel ENER.14 [Ordninger for handel med elektricitet på alle tidspunkter]
 c) Artikel ENER.15 [Effektiv anvendelse af gassamkøringslinjer]
 d) Artikel ENER.16 [Netudvikling] og
 e) Artikel ENER.17 [Samarbejde om forsyningssikkerhed]
 De i første afsnit omhandlede arbejdsordninger skal omfatte en ramme for samarbejde mellem på
 den ene side det europæiske net af elektricitetstransmissionssystemoperatører, der er oprettet i
 henhold til forordning (EU) 2019/943 ("ENTSO-E"), og det europæiske net af
 transmissionssystemoperatører for gas, der er oprettet i henhold til Europa-Parlamentets og Rådets
 forordning (EF) nr. 715/200946 ("ENTSOG"), og på den anden side transmissionssystemoperatørerne
 for elektricitet og gas i Det Forenede Kongerige. Disse rammer skal mindst dække følgende områder:
 a) el- og gasmarkeder
 b) adgang til net
 c) el- og gasforsyningssikkerhed
 d) offshoreenergi
 e) infrastrukturplanlægning
 f) effektiv anvendelse af el- og gassammenkoblinger og
 g) dekarbonisering af gas og gaskvalitet.
 Specialudvalget om Energi enes om retningslinjer for arbejdsgange og rammer for samarbejde med
 henblik på formidling til transmissionssystemoperatører, så snart det er praktisk muligt.
 46
 Europa-Parlamentets og Rådets forordning (EF) nr. 715/2009 af 13. juli 2009 om betingelserne for
 adgang til naturgastransmissionsnet og om ophævelse af forordning (EF) nr. 1775/2005 (EUT L 211 af
 14.8.2009, s. 36).
 184
 ---pagebreak--- De samarbejdsrammer, der er omhandlet i andet afsnit, indebærer ikke eller giver ikke Det Forenede
 Kongeriges transmissionssystemoperatører en status svarende til medlemskab af ENTSO-E eller
 ENTSOG.
 2. Specialudvalget om Energi kan henstille, at hver part anmoder sine
 transmissionssystemoperatører om at udarbejde de i stk. 1, første afsnit, omhandlede tekniske
 procedurer.
 3. Hver part sikrer, at dens respektive transmissionssystemoperatører anmoder om udtalelse
 fra Agenturet


text:
for Samarbejde mellem Energireguleringsmyndigheder og i Det forenede Kongerige
 reguleringsmyndigheden, der er udpeget i overensstemmelse med artikel ENER.12 [Uafhængig
 reguleringsmyndighed], om de respektive tekniske procedurer, i tilfælde af uenighed og under alle
 omstændigheder inden færdiggørelsen af de pågældende tekniske procedurer. Parternes respektive
 transmissionssystemoperatører forelægger de pågældende udtalelser sammen med udkastet til
 tekniske procedurer for Specialudvalget om Energi.
 4. Specialudvalget om Energi gennemgår udkastet til tekniske procedurer og kan henstille, at
 parterne gennemfører sådanne procedurer i deres respektive nationale ordninger under behørig
 hensyntagen til udtalelserne fra Agenturet for Samarbejde mellem Energireguleringsmyndigheder og
 den reguleringsmyndighed i Det Forenede Kongerige, der er udpeget i overensstemmelse med
 artikel ENER.12 [Uafhængig reguleringsmyndighed]. Specialudvalget om Energi overvåger, at
 sådanne tekniske procedurer fungerer effektivt, og kan henstille, at de ajourføres.
 Artikel ENER.20: Samarbejde mellem reguleringsmyndighederne
 1. Parterne sikrer, at Agenturet for Samarbejde mellem Energireguleringsmyndigheder og den
 reguleringsmyndighed i Det Forenede Kongerige, der er udpeget i henhold til artikel ENER.12
 [Uafhængig reguleringsmyndighed], så hurtigt som muligt udvikler kontakter og indfører
 administrative ordninger for at fremme opfyldelsen af denne aftales mål. Kontakten og de
 administrative ordninger skal mindst omfatte følgende områder:
 a) el- og gasmarkeder
 b) adgang til net
 c) forebyggelse af markedsmisbrug på engrosmarkederne for elektricitet og gas
 d) el- og gasforsyningssikkerhed
 e) infrastrukturplanlægning
 f) offshoreenergi
 g) effektiv anvendelse af el- og gassammenkoblinger
 h) samarbejde mellem transmissionssystemoperatører og
 185
 ---pagebreak--- i) dekarbonisering af gas og gaskvalitet.
 Specialudvalget om Energi aftaler retningslinjer for administrative ordninger for et sådant
 samarbejde med henblik på formidling til reguleringsmyndighederne, så snart det er praktisk muligt.
 2. De administrative ordninger, der er omhandlet i stk. 1, indebærer ikke og giver ikke den
 reguleringsmyndighed i Det Forenede Kongerige, der er udpeget i henhold til artikel ENER.12
 [Uafhængig reguleringsmyndighed], en status svarende til deltagelse i Agenturet for Samarbejde
 mellem Energireguleringsmyndigheder.
 Kapitel 3: Sikker og bæredygtig energi
 Artikel ENER.21: Vedvarende energi og energieffektivitet
 1. Hver part skal fremme energieffektivitet og anvendelsen af energi fra vedvarende
 energikilder.
 Hver part sikrer, at regler vedrørende licens eller tilsvarende foranstaltninger, der gælder for energi
 fra vedvarende energikilder, er nødvendige og forholdsmæssige.
 2. Unionen bekræfter på ny målet for andelen af det endelige bruttoenergiforbrug, der skal
 komme fra vedvarende energikilder i 2030, som fastsat i Europa-Parlamentets og Rådets direktiv
 (EU) 2018/200147.
 Unionen bekræfter på ny sine mål for energieffektivitet for 2030 som fastsat i Europa-Parlamentets
 og Rådets direktiv 2012/27/EU om energieffektivitet48.
 3. i Det forenede Kongerige bekræfter på ny:
 a) sin ambition om andelen af energi fra vedvarende energikilder i det endelige
 bruttoenergiforbrug i 2030 som fastsat i den nationale energi- og klimaplan
 b) sin ambition om det absolutte primære og endelige energiforbrug i 2030 som fastsat i den
 nationale energi- og klimaplan.
 4. Parterne holder hinanden underrettet om de spørgsmål, der er omhandlet i stk. 2 og 3.
 Artikel ENER.22: Støtte til vedvarende energi
 1. Hver part sikrer, at støtte til elektricitet fra vedvarende energikilder fremmer integration af
 elektricitet fra vedvarende energikilder på elektricitetsmarkedet.
 47
 Europa-Parlamentets og Rådets direktiv (EU) 2018/2001 af 11. december 2018 om fremme af
 anvendelsen af energi


text:
fra vedvarende energikilder (EUT L 328 af 21.12.2018, s. 82).
 48
 Europa-Parlamentets og Rådets direktiv 2012/27/EU af 25. oktober 2012 om energieffektivitet (EUT L
 315 af 14.11.2012).
 186
 ---pagebreak--- 2. Biobrændstoffer, flydende biobrændsler og biomasse må kun støttes som vedvarende
 energi, hvis de opfylder solide kriterier for bæredygtighed og drivhusgasemissionsbesparelser, som
 er underlagt verifikation.
 3. Hver part definerer klart eventuelle tekniske specifikationer, som udstyr og systemer til
 vedvarende energi skal opfylde, for at de kan være omfattet af støtteordninger. Der skal i
 forbindelse med sådanne tekniske specifikationer tages hensyn til det samarbejde, der er udviklet i
 henhold til artikel ENER.25 [Samarbejde om standarder], artikel TBT.4 [Tekniske forskrifter] og
 artikel TBT.5 [Standarder].
 Artikel ENER.23: Samarbejde om udvikling af vedvarende offshoreenergi
 1. Parterne samarbejder om udviklingen af vedvarende offshoreenergi ved at udveksle bedste
 praksis og om nødvendigt lette udviklingen af konkrete projekter.
 2. På grundlag af energisamarbejdet i Nordsøen skal parterne gøre det muligt at oprette et
 særligt forum for tekniske drøftelser mellem Europa-Kommissionen, ministerier og offentlige
 myndigheder i medlemsstaterne, ministerier og offentlige myndigheder i Det Forenede Kongerige,
 transmissionssystemoperatører og offshoreenergiindustrien og interessenter i bredere forstand i
 forbindelse med udviklingen af offshorenet og det store potentiale for vedvarende energi i
 Nordsøregionen. Dette samarbejde skal mindst omfatte følgende områder:
 a) hybridprojekter og fælles projekter
 b) maritim fysisk planlægning
 c) støtteramme og finansiering
 d) bedste praksis for planlægning af henholdsvis onshore-net og offshore-net
 e) udveksling af oplysninger om nye teknologier og
 f) udveksling af bedste praksis vedrørende relevante regler, forskrifter og tekniske standarder.
 Artikel ENER.24: Risiko og sikkerhed offshore
 1. Parterne samarbejder og udveksler oplysninger med henblik på at opretholde et højt
 sikkerheds- og miljøbeskyttelsesniveau for alle offshore olie- og gasaktiviteter.
 2. Parterne træffer passende foranstaltninger for at forhindre større uheld i forbindelse med
 offshore olie- og gasaktiviteter og begrænse følgerne af sådanne uheld.
 3. Parterne fremmer udveksling af bedste praksis mellem deres myndigheder, der har
 kompetence med hensyn til sikkerhed og miljøbeskyttelse i forbindelse med offshore olie- og
 gasaktiviteter. Reguleringen af sikkerheden og miljøbeskyttelsen i forbindelse med offshore olie- og
 gasaktiviteter skal være uafhængig af alle funktioner i forbindelse med udstedelse af licenser til
 offshore olie- og gasaktiviteter.
 187
 ---pagebreak--- Artikel ENER.25: Samarbejde om standarder
 I henhold til artikel TBT.5 [Standarder] og artikel TBT.11 [Samarbejde] fremmer parterne
 samarbejdet mellem de reguleringsmyndigheder og standardiseringsorganer, som befinder sig på
 deres respektive områder, for at fremme udviklingen af internationale standarder for
 energieffektivitet og vedvarende energi, med henblik på at bidrage til bæredygtig energi- og
 klimapolitik. og fremme blandt andet:
 Artikel ENER.26: Forskning, udvikling og innovation
 Parterne fremmer forskning, udvikling og innovation inden for energieffektivitet og vedvarende
 energi.
 Kapitel 4: Energiprodukter og råstoffer
 Artikel ENER.27: Eksportprisfastsættelse
 En part må ikke ved hjælp af nogen som helst foranstaltninger såsom licenser eller
 minimumskvalitetskrav pålægge en højere pris ved eksport af energiprodukter eller råstoffer til den
 anden part end den pris, der opkræves for disse energiprodukter eller råvarer, når de er bestemt til
 hjemmemarkedet.
 Artikel ENER.28: Reguleret prisfastsættelse
 Hvis en part beslutter at regulere prisen på den indenlandske forsyning af


text:
elektricitet eller naturgas
 til forbrugere, må den kun gøre dette for at nå et offentligt politisk mål og kun ved at indføre en
 reguleret pris, der er klart defineret, gennemsigtig, ikkediskriminerende og forholdsmæssig.
 Artikel ENER.29: Tilladelse til efterforskning efter og produktion af kulbrinter og produktion af
 elektricitet
 1. Hvis en part kræver tilladelse til efterforskning efter eller produktion af kulbrinter eller
 produktion af elektricitet, udsteder den pågældende part sådanne tilladelser på grundlag af
 objektive og ikkediskriminerende kriterier, der udarbejdes og offentliggøres inden begyndelsen af
 perioden for indgivelse af ansøgninger i overensstemmelse med de generelle betingelser og
 procedurer, der er fastsat i afsnit 1 [Indenlandsk regulering], kapitel 5 [Reguleringsramme], afsnit II
 [Tjenesteydelser og investeringer].
 2. Uanset denne artikels stk. 1 og artikel ENER.3 [Forbindelse med andre afsnit] kan hver part
 give tilladelse til efterforskning efter eller produktion af kulbrinter uden at overholde betingelserne
 og procedurerne for offentliggørelse i artikel SERVIN.5.8 [Offentliggørelse og tilgængelig
 information] på grundlag af behørigt begrundede fritagelser som fastsat i gældende lovgivning.
 3. Finansielle bidrag eller bidrag i naturalier fra enheder, der har fået tilladelse, må ikke gribe
 ind i sådanne enheders ledelses- og beslutningsproces.
 4. Hver part sikrer, at den, der ansøger om tilladelse, har ret til at påklage enhver afgørelse om
 godkendelse til en højere eller en af den myndighed, der har truffet afgørelsen, uafhængig
 188
 ---pagebreak--- myndighed eller til at anmode om, at en sådan højere eller uafhængig myndighed tager denne
 afgørelse op til fornyet overvejelse. Hver part sikrer, at ansøgeren får en begrundelse for den
 administrative afgørelse, for at ansøgeren kan gøre brug af klageprocedurer, hvis det er nødvendigt.
 Den gældende regel om klage offentliggøres.
 Artikel ENER.30: Sikkerheden og integriteten af energiudstyr og -infrastruktur
 Dette afsnit må ikke fortolkes således, at det forhindrer en part i at vedtage midlertidige
 foranstaltninger, der er nødvendige for at beskytte energiudstyrs eller infrastrukturs sikkerhed,
 forudsat at disse foranstaltninger ikke anvendes på en sådan måde, at de udgør en skjult
 begrænsning af samhandelen eller investeringerne mellem parterne.
 Kapitel 5: Afsluttende bestemmelser
 Artikel ENER.31: Effektiv gennemførelse og ændringer
 1. Partnerskabsrådet kan ændre bilag ENER-1 og bilag ENER-3. Partnerskabsrådet kan ajourføre
 bilag ENER-2 i det omfang, det er nødvendigt for at sikre, at nævnte bilag fungerer over tid.
 2. Specialudvalget om Energi kan ændre bilag ENER-4.
 3. Specialudvalget om Energi fremsætter om nødvendigt henstillinger for at sikre en effektiv
 gennemførelse af de kapitler i dette afsnit, som det er ansvarligt for.
 Artikel ENER.32: Dialog
 Parterne fører regelmæssigt dialog for at lette opfyldelsen af målene i dette afsnit.
 Artikel ENER.33: Afslutning af dette afsnit
 1. Dette afsnit ophører med at finde anvendelse den 30. juni 2026.
 2. I perioden fra den 1. juli 2026 til den 31. december 2026 kan Partnerskabsrådet uanset stk.
 1. beslutte, at dette afsnit skal finde anvendelse indtil den 31. marts 2027. I perioden fra den 1. april
 2027 til den 31. december 2027 samt på et hvilket som helst tidspunkt i et efterfølgende år kan
 Partnerskabsrådet beslutte, at dette afsnit skal finde anvendelse indtil den 31. marts


text:
det følgende år.
 3. Denne artikel finder anvendelse, uden at det berører artikel FISH.17 [Ophør], artikel
 FINPROV.8 [Ophør] og artikel OTH.10 [Opsigelse af anden del].
 AFSNIT IX: GENNEMSIGTIGHED
 Artikel TRNSY.1: Mål
 1. Parterne anerkender de virkninger, som de respektive lovgivningsmæssige rammer kan have
 for handel og investeringer mellem dem, og det er deres mål at etablere forudsigelige
 lovgivningsmæssige rammer og effektive procedurer til gavn for de økonomiske aktører og effektive
 procedurer, navnlig til gavn for små og mellemstore virksomheder.
 189
 ---pagebreak--- 2. Parterne bekræfter deres forpligtelser vedrørende gennemsigtighed i henhold til WTO-
 aftalen, og bestemmelserne i dette afsnit er baseret på disse forpligtelser.
 Artikel TRNSY.2: Definition
 I dette afsnit forstås ved "administrativ afgørelse" en afgørelse eller foranstaltning, der har
 retsvirkning for en bestemt person, vare eller tjenesteydelse i en konkret sag, og som omfatter
 undladelse af at træffe en afgørelse eller træffe en sådan foranstaltning, når dette kræves i henhold
 til en parts lovgivning.
 Artikel TRNSY.3: Anvendelsesområde
 Dette afsnit finder anvendelse på afsnit I-VIII og afsnit X-XII samt overskrift seks [Andre
 bestemmelser].
 Artikel TRNSY.4: Offentliggørelse
 1. Hver part sikrer, at dens alment gældende love, forskrifter, procedurer og administrative
 afgørelser straks offentliggøres via et officielt udpeget medie eller, hvis det er muligt, elektroniske
 midler, eller stilles til rådighed på en sådan måde, at enhver kan få kendskab dertil.
 2. Hver part redegør i hensigtsmæssigt omfang for formålet med og begrundelsen for
 foranstaltninger som omhandlet i stk. 1.
 3 Hver part fastsætter en rimelig frist mellem offentliggørelsen af sine love og forskrifter og
 deres ikrafttræden, medmindre det ikke er muligt på grund af sagens hastende karakter.
 Artikel TRNSY.5: Forespørgsler
 1. Hver part indfører eller opretholder passende og forholdsmæssige mekanismer til at besvare
 spørgsmål fra personer vedrørende love og forskrifter.
 2. Hver part afgiver straks oplysninger og besvarer spørgsmål fra den anden part vedrørende
 enhver lov eller enhver forskrift, der er i kraft eller planlagt, medmindre der indføres en særlig
 mekanisme i en anden bestemmelse i denne aftale.
 Artikel TRNSY.6: Forvaltning af alment gældende foranstaltninger
 1. Hver part forvalter sine alment gældende love, forskrifter, procedurer og administrative
 afgørelser på en objektiv, upartisk og rimelig måde.
 2. Når der indledes en administrativ procedure vedrørende personer, varer eller
 tjenesteydelser fra den anden part vedrørende anvendelsen af love eller forskrifter, skal hver part:
 a) give personer, der er direkte berørt af den administrative procedure, et rimeligt varsel i
 overensstemmelse med deres love og forskrifter, herunder en beskrivelse af procedurens art,
 en angivelse af den retlige myndighed, under hvilken proceduren indledes, og en generel
 gennemgang af de omtvistede spørgsmål og
 b) give sådanne berørte personer rimelig mulighed for at fremlægge oplysninger og argumenter
 til støtte for deres synspunkter forud for enhver endelig administrativ afgørelse, hvis det er
 muligt under hensyn til tidshorisont, sagens art og offentlighedens interesse.
 190
 ---pagebreak--- Artikel TRNSY.7: Anke og appel
 1. Hver part opretter eller opretholder domstole, voldgiftsretter eller forvaltningsdomstole og
 procedurer med henblik på omgående prøvelse og, hvis det er berettiget, korrektion af
 administrative afgørelser. Hver part sikrer, at procedurerne for appel


text:
eller anke ved disse instanser
 gennemføres på en ikkediskriminerende og upartisk måde. Disse instanser skal være upartiske og
 uafhængige af den myndighed, der har ansvaret for den administrative håndhævelse.
 2. Hver part sikrer, at parterne i den procedure, der er omhandlet i stk. 1, får rimelig mulighed
 for at underbygge eller forsvare deres respektive synspunkter.
 3. Hver part sikrer i overensstemmelse med sin lovgivning, at alle afgørelser, der træffes i
 forbindelse med den i stk. 1 omhandlede procedure, er baseret på bevismateriale og forelagte
 dokumenter eller, hvis det er påkrævet, den kompetente administrative myndigheds indsamlede
 dokumenter.
 4. Hver part sikrer, at de i stk. 3 omhandlede afgørelser, med forbehold af appel eller
 yderligere prøvelse som fastsat i dens lovgivning, gennemføres af den myndighed, der har ansvaret
 for den administrative håndhævelse.
 Artikel TRNSY.8: Forholdet til andre afsnit
 Bestemmelserne i dette afsnit supplerer de særlige gennemsigtighedsregler, der er fastsat i de afsnit
 i denne del, som dette afsnit finder anvendelse på.
 AFSNIT X: GOD REGULERINGSPRAKSIS OG REGULERINGSSAMARBEJDE
 Artikel GRP.1: Almindelige principper
 1. Hver part kan frit fastlægge sin tilgang til god reguleringspraksis i henhold til denne aftale på
 en måde, der er i overensstemmelse med dens egne retlige rammer, praksis, procedurer og
 grundlæggende principper49, som ligger til grund for dens reguleringssystem.
 2. Intet i dette afsnit må fortolkes således, at en part er forpligtet til at:
 a) afvige fra nationale procedurer for udarbejdelse og vedtagelse af reguleringsforanstaltninger
 b) træffe foranstaltninger, der underminerer eller forhindrer rettidig vedtagelse af
 reguleringsforanstaltninger med henblik på at nå målene for sin offentlige politik eller
 c) opnå et bestemt reguleringsresultat.
 3. Intet i dette afsnit berører parternes ret til at fastsætte eller regulere deres egne
 beskyttelsesniveauer under gennemførelse eller fremme af målene for deres offentlige politik på
 områder som:
 a) folkesundheden
 b) menneskers, dyrs eller planters liv og sundhed
 49
 For Unionen omfatte disse principper forsigtighedsprincippet.
 191
 ---pagebreak--- c) sundhed og sikkerhed på arbejdspladsen
 d) arbejdsvilkår
 e) miljø, herunder klimaforandringer
 f) forbrugerbeskyttelse
 g) social beskyttelse og social sikring
 h) databeskyttelse og cybersikkerhed
 i) kulturel mangfoldighed
 j) det finansielle systems integritet og stabilitet og beskyttelsen af investorer
 k) energisikkerhed og
 l) bekæmpelse af hvidvask af penge.
 Navnlig med henblik på første afsnit, litra c) og d), præciseres det, at de forskellige modeller for
 arbejdsmarkedsrelationer, herunder for arbejdsmarkedsparternes rolle og autonomi som fastsat i en
 parts lovgivning eller national praksis, fortsat er gældende, herunder lovgivning og praksis
 vedrørende kollektive forhandlinger og håndhævelse af kollektive overenskomster.
 4. Reguleringsforanstaltninger må ikke udgøre en skjult handelshindring.
 Artikel GRP.2: Definitioner
 I dette afsnit forstås ved:
 a) "reguleringsmyndighed":
 i) for Unionen, Europa-Kommissionen og
 ii) for Det Forenede Kongerige, Her Majesty’s Government of the United Kingdom of
 Great Britain and Northern Ireland og Det Forenede Kongeriges decentrale
 forvaltninger.
 b) "reguleringsforanstaltninger":
 i) for Unionen:
 A) forordninger og direktiver som omhandlet i artikel 288 i traktaten om Den
 Europæiske Unions funktionsmåde (TEUF) og
 B) gennemførelsesretsakter og delegerede retsakter som omhandlet i
 henholdsvis artikel 290 og 291 i TEUF og
 ii) for Det Forenede Kongerige:
 A) primær lovgivning og


text:
192
 ---pagebreak--- B) Sekundær lovgivning
 Artikel GRP.3: Anvendelsesområde
 1. Dette afsnit finder anvendelse på reguleringsforanstaltninger foreslået eller udstedt, alt
 efter hvad der er relevant, af en parts reguleringsmyndighed vedrørende et hvilket som helst
 anliggende, der er omfattet af [afsnit I-IX, afsnit XI, afsnit XII og overskrift seks [Andre
 bestemmelser].
 2. Artikel GRP.12 [Reguleringssamarbejdsaktiviteter] og artikel GRP.13 [Specialudvalget
 vedrørende reguleringssamarbejde] finder også anvendelse på andre alment gældende
 foranstaltninger udstedt eller foreslået af en parts reguleringsmyndighed vedrørende et hvilket som
 helst anliggende, der er omfattet af de i stk. 1 omhandlede afsnit, som er relevante for
 reguleringssamarbejdsaktiviteter såsom retningslinjer, politikdokumenter eller anbefalinger.
 3. Dette afsnit finder ikke anvendelse på reguleringsmyndigheder og
 reguleringsforanstaltninger, -praksis eller -tilgange i medlemsstaterne.
 4. Eventuelle særlige bestemmelser i de afsnit, der er omhandlet i stk. 1, har forrang for
 bestemmelserne i dette afsnit, i det omfang det er nødvendigt for anvendelsen af disse særlige
 bestemmelser.
 Artikel GRP.4: Intern koordination
 Hver part indfører interne procedurer eller mekanismer for koordinering og gennemgang af
 reguleringsforanstaltninger, som dens reguleringsmyndighed er i færd med at udarbejde. Sådanne
 procedurer eller mekanismer bør bl.a.:
 a) fremme god reguleringspraksis, herunder den praksis, der er fastsat i dette afsnit
 b) afdække og forhindre unødig overlapning og uoverensstemmende krav i partens egne
 reguleringsforanstaltninger
 c) sikre overholdelsen af partens internationale handels- og investeringsforpligtelser og
 d) fremme hensynet til virkningerne af reguleringsforanstaltninger under udarbejdelse, herunder
 i overensstemmelse med deres respektive regler og procedurer for små og mellemstore
 virksomheder50.
 Artikel GRP.5: Beskrivelse af processer og mekanismer
 Hver part offentliggør beskrivelser af de processer og mekanismer, der anvendes af dens
 reguleringsmyndigheder til at udarbejde, vurdere, evaluere eller gennemgå
 reguleringsforanstaltninger. I disse beskrivelser henvises til de relevante regler, retningslinjer eller
 procedurer, herunder vedrørende offentlighedens muligheder for at fremsætte bemærkninger.
 50
 For så vidt angår Det Forenede Kongerige forstås ved "små og mellemstore virksomheder" små
 virksomheder og mikrovirksomheder.
 193
 ---pagebreak--- Artikel GRP.6: Tidlig information om planlagte reguleringsforanstaltninger
 1. Hver part offentliggør i overensstemmelse med sine respektive regler og procedurer mindst
 en gang om året en liste over planlagte væsentlige51 reguleringsforanstaltninger, som dens
 reguleringsmyndighed med rimelighed forventer at foreslå eller indføre inden for et år. Hver parts
 reguleringsmyndighed kan afgøre, hvad der forstås ved større reguleringsforanstaltning med henblik
 på dens forpligtelser i henhold til dette afsnit.
 2. For de enkelte større reguleringsforanstaltninger, der er opført på den i stk. 1 omhandlede
 liste, bør hver part også hurtigst muligt offentliggøre følgende:
 a) en kort beskrivelse af dens anvendelsesområde og mål og
 b) hvis kendt, det anslåede tidspunkt for vedtagelse, herunder mulighederne for offentlig høring.
 Artikel GRP.7: Offentlig høring
 1. Ved udarbejdelsen af en større reguleringsforanstaltning sikrer hver part i
 overensstemmelse med sine respektive regler og procedurer, at dens reguleringsmyndighed:
 a) offentliggør enten udkastet til reguleringsforanstaltningen eller høringsdokumenter, der giver
 tilstrækkelige oplysninger om den reguleringsforanstaltning, der er under udarbejdelse,
 således at enhver person har mulighed for at vurdere, om og hvordan vedkommendes
 interesser vil blive væsentligt påvirket
 b) på et ikkediskriminerende grundlag giver enhver rimelig mulighed for at fremsætte
 bemærkninger og
 c) tager eventuelle bemærkninger behørigt i


text:
betragtning.
 2. Hver part sikrer, at dens reguleringsmyndighed bruger elektroniske kommunikationsmidler
 og søger at opretholde onlinetjenester, der er gratis tilgængelige for offentligheden, med henblik på
 offentliggørelse af relevante reguleringsforanstaltninger eller dokumenter af den type, der er
 omhandlet i stk. 1, litra a), og modtagelse af bemærkninger vedrørende offentlige høringer.
 3. Hver part sikrer, at dens reguleringsmyndighed i overensstemmelse med partens respektive
 regler og procedurer offentliggør et sammendrag af resultaterne af de offentlige høringer, der er
 omhandlet i denne artikel.
 Artikel GRP.8: Konsekvensanalyse
 1. Hver part bekræfter, at den har til hensigt at sikre, at dens reguleringsmyndighed i
 overensstemmelse med dens respektive regler og procedurer foretager konsekvensanalyser af
 større reguleringsforanstaltninger under udarbejdelse. Sådanne regler og procedurer kan indeholde
 undtagelser.
 51
 For så vidt angår Det Forenede Kongerige forstås ved større reguleringsforanstaltninger væsentlige
 reguleringsforanstaltninger i overensstemmelse med definitionen af sådanne foranstaltninger i Det
 Forenede Kongeriges regler og procedurer.
 194
 ---pagebreak--- 2. Ved gennemførelsen af en konsekvensanalyse sikrer hver part, at dens
 reguleringsmyndighed har indført procedurer og mekanismer, der tager følgende i betragtning:
 a) behovet for den pågældende reguleringsforanstaltning, herunder arten og betydningen af det
 problem, som reguleringsforanstaltningen skal afhjælpe
 b) eventuelle gennemførlige og passende reguleringsmæssige eller ikkereguleringsmæssige
 muligheder, herunder muligheden for at undlade at regulere, som gør det muligt at nå partens
 mål for den offentlige politik
 c) i det omfang det er muligt og relevant, de mulige sociale, økonomiske og miljømæssige
 virkninger af disse muligheder, herunder virkningerne for den internationale handel og
 internationale investeringer og i overensstemmelse med partens respektive regler og
 procedurer for små og mellemstore virksomheder og
 d) hvis det er relevant, hvilket forhold der er mellem de løsningsmodeller, der overvejes, og
 relevante internationale standarder, herunder årsagerne til eventuelle afvigelser.
 3. For så vidt angår den konsekvensanalyse, som reguleringsmyndigheden har foretaget af en
 reguleringsforanstaltning, sikrer hver part, at reguleringsmyndigheden udarbejder en endelig
 rapport med oplysninger om de faktorer, den har taget hensyn til i sin vurdering, og de relevante
 resultater. Hver part offentliggør så vidt muligt sådanne rapporter senest ved offentliggørelsen af
 forslaget til reguleringsforanstaltning som omhandlet i artikel GRP.2 [Definitioner], litra b), nr. i), A),
 eller litra b), nr. ii), A), eller i artikel GRP.2 [Definitioner], litra b), nr. i), B) eller litra b), nr. ii), B).
 Artikel GRP.9: Retrospektiv evaluering
 1. Hver part sikrer, at dens reguleringsmyndighed har indført procedurer eller mekanismer
 med henblik på regelmæssige retrospektive evalueringer af reguleringsforanstaltninger, hvis det er
 relevant.
 2. I forbindelse med den periodiske retrospektive evaluering bestræber hver part sig på at
 undersøge, om det er muligt at nå målene for deres offentlige politik og mindske unødvendige
 reguleringsmæssige byrder, herunder for små og mellemstore virksomheder, på en mere effektiv
 måde.
 3. Hver part sikrer, at dens reguleringsmyndighed offentliggør eksisterende planer for og
 resultaterne af sådanne retrospektive evalueringer.
 Artikel GRP.10: Reguleringsregister
 Hver part sikrer, at gældende reguleringsforanstaltninger offentliggøres i et særligt register over
 reguleringsforanstaltninger, som er gratis tilgængeligt for offentligheden online. Der bør kunne
 søges efter reguleringsforanstaltninger i registret ved hjælp af henvisninger eller ord. Hver part
 ajourfører regelmæssigt sit register.
 Artikel


text:
GRP.11: Udveksling af oplysninger om god reguleringspraksis
 Parterne bestræber sig på at udveksle oplysninger om god reguleringspraksis som fastsat i dette
 afsnit, herunder i specialudvalget for handel vedrørende reguleringssamarbejde.
 195
 ---pagebreak--- Artikel GRP.12: Reguleringssamarbejdsaktiviteter
 1. Parterne kan deltage i reguleringssamarbejdsaktiviteter på frivillig basis, uden at dette
 berører deres beslutningsautonomi og respektive retsordener. En part kan nægte at deltage i eller
 kan trække sig fra reguleringssamarbejdsaktiviteter. En part, der nægter at deltage i eller trækker sig
 fra reguleringssamarbejdsaktiviteter, bør redegøre for grundene til sin beslutning over for den anden
 part.
 2. Hver part kan foreslå en reguleringssamarbejdsaktivitet til den anden part. Den fremsætter
 sit forslag via kontaktpunktet udpeget i henhold til artikel GRP.14 [Kontaktpunkter]. Den anden part
 gennemgår det pågældende forslag inden for en rimelig frist og underretter den forslagsstillende
 part om, hvorvidt den finder den foreslåede aktivitet egnet til reguleringssamarbejde.
 3. For at finde egnede reguleringssamarbejdsaktiviteter gennemgår hver part:
 a) den liste, der er omhandlet i artikel GRP.6 [Tidlig information om planlagte
 reguleringsforanstaltninger], stk. 1 og
 b) forslag til reguleringssamarbejdsaktiviteter, der indsendes af personer fra en part, og som er
 begrundede og ledsaget af relevante oplysninger.
 4. Hvis parterne beslutter at indlede en reguleringssamarbejdsaktivitet, skal hver parts
 reguleringsmyndighed, hvis det er relevant:
 a) underrette den anden parts reguleringsmyndighed om udarbejdelsen af nye eller revisionen af
 eksisterende reguleringsforanstaltninger og andre alment gældende foranstaltninger som
 omhandlet i artikel GRP.3 [Anvendelsesområde], stk. 2, der er relevante for
 reguleringssamarbejdsaktiviteten
 b) på anmodning give oplysninger og drøfte reguleringsforanstaltninger og andre alment
 gældende foranstaltninger som omhandlet i artikel GRP.3 [Anvendelsesområde], stk. 2, der er
 relevante for reguleringssamarbejdsaktiviteten og
 c) ved udarbejdelsen af nye eller ændring af eksisterende alment gældende
 reguleringsforanstaltninger eller andre foranstaltninger som omhandlet i artikel GRP.3
 [Anvendelsesområde], stk. 2, i muligt omfang tage hensyn til den anden parts
 reguleringstilgang til samme eller beslægtede spørgsmål.
 Artikel GRP.13: Specialudvalget for handel vedrørende reguleringssamarbejde
 1. Specialudvalget for handel vedrørende reguleringssamarbejde har til opgave:
 a) at forbedre og fremme god reguleringspraksis og reguleringssamarbejdet mellem parterne
 b) at udveksle synspunkter om de samarbejdsaktiviteter, der er foreslået eller gennemført i
 henhold til artikel GRP.12 [Reguleringssamarbejdsaktiviteter]
 c) at fremme reguleringssamarbejde og -samordning i internationale fora, herunder i givet fald
 regelmæssige bilaterale udvekslinger af oplysninger om relevante igangværende eller
 planlagte aktiviteter.
 196
 ---pagebreak--- 2. Specialudvalget for handel vedrørende reguleringssamarbejde kan opfordre de berørte
 personer til at deltage i dets møder.
 Artikel GRP.14: Kontaktpunkter
 Senest en måned efter aftalens ikrafttræden udpeger hver part et kontaktpunkt, der skal lette
 udvekslingen af oplysninger mellem parterne.
 Artikel GRP.15: Ikkeanvendelse af tvistbilæggelse
 Afsnit I, sjette del [Tvistbilæggelse], finder ikke anvendelse på tvister vedrørende fortolkningen og
 anvendelsen af dette afsnit.
 AFSNIT XI: LIGE VILKÅR FOR ÅBEN OG FAIR KONKURRENCE OG BÆREDYGTIG UDVIKLING
 Kapitel et: Almindelige bestemmelser
 Artikel 1.1: Principper og mål
 1. Parterne anerkender, at samhandel og investeringer mellem Unionen og Det Forenede
 Kongerige på de i denne aftale fastsatte betingelser kræver forhold, der sikrer lige konkurrencevilkår
 mellem parterne, og som sikrer, at samhandelen og investeringerne gennemføres på en måde, der
 fremmer bæredygtig udvikling.
 2. Parterne anerkender, at


text:
bæredygtig udvikling omfatter økonomisk udvikling, social udvikling
 og miljøbeskyttelse, tre indbyrdes afhængige og gensidigt forstærkende komponenter, og bekræfter
 på ny deres engagement i at fremme udviklingen af international handel og investeringer på en
 måde, der bidrager til målet om bæredygtig udvikling.
 3. Hver part bekræfter sin ambition om at opnå klimaneutralitet i hele økonomien senest i
 2050.
 4. Parterne bekræfter deres fælles forståelse af, at deres økonomiske forbindelser kun vil være
 gavnlige på en gensidigt tilfredsstillende måde, hvis forpligtelserne vedrørende lige
 konkurrencevilkår og fair konkurrence er langtidsholdbare, forhindrer handels- eller
 investeringforvridninger og bidrager til en bæredygtig udvikling. Parterne erkender dog, at formålet
 med dette afsnit ikke er at harmonisere parternes standarder. Parterne er fast besluttet på at
 opretholde og forbedre deres respektive høje standarder på de områder, der er omfattet af dette
 afsnit.
 Artikel 1.2: Ret til at regulere, forsigtighedstilgang52 og videnskabelige og tekniske oplysninger
 1. Parterne bekræfter, at hver part har ret til at fastlægge politikker og prioriteter på de
 områder, der er omfattet af dette afsnit, til at fastlægge de beskyttelsesniveauer, som de finder
 passende, og til at vedtage eller ændre deres relevante lovgivning og politikker på en måde, der er i
 overensstemmelse med hver parts internationale forpligtelser, herunder deres forpligtelser i
 henhold til dette afsnit.
 52
 Det præciseres, at i forbindelse med gennemførelsen af aftalen på Unionens område henviser
 forsigtighedstilgangen til forsigtighedsprincippet.
 197
 ---pagebreak--- 2. Parterne erkender, at hvis der er rimelig grund til bekymring over, at der foreligger
 potentielle trusler om alvorlig eller uoprettelig skade på miljøet eller på menneskers sundhed må
 manglen på videnskabelig sikkerhed i overensstemmelse med forsigtighedstilgangen ikke bruges til
 at forhindre en part i at vedtage passende foranstaltninger for at forhindre en sådan skade.
 3. Når parterne udarbejder og gennemfører foranstaltninger, som har til formål at beskytte
 miljøet eller arbejdsmarkedsforholdene, og som kan påvirke handelen eller investeringerne, tager
 hver part hensyn til de videnskabelige og tekniske oplysninger, internationale standarder,
 retningslinjer og anbefalinger, der er til rådighed.
 Artikel 1.3 af Tvistbilæggelse
 Sjette del, afsnit I [Tvistbilæggelse og horisontale bestemmelser] finder ikke anvendelse på dette
 kapitel, bortset fra artikel 1.2 [Ret til at regulere, forsigtighedstilgang og videnskabelige og tekniske
 oplysninger, stk. 2]. Artikel 9.1 [Konsultationer] og artikel 9.2 [Ekspertpanel] finder anvendelse på
 artikel 1.1, stk. 3, [Principper og mål].
 Kapitel to: Konkurrencepolitik
 Artikel 2.1: Principper og definitioner
 1. Parterne anerkender vigtigheden af fri og uhindret konkurrence i deres handels- og
 investeringsrelationer. Parterne erkender, at konkurrencebegrænsende forretningspraksis kan lægge
 hindringer i vejen for velfungerende markeder og underminere fordelene ved handelsliberalisering.
 2. Med henblik på dette kapitel forstås ved "økonomisk aktør" en enhed eller en gruppe af
 enheder, der udgør en enkelt økonomisk enhed uanset dens retlige status, og som udøver en
 økonomisk aktivitet ved at udbyde varer eller tjenesteydelser på et marked.
 Artikel 2.2: Konkurrencelovgivning
 1. I anerkendelse af de principper, der er fastsat i artikel 2.1 [Principper og definitioner] skal
 hver part opretholde en konkurrencelovgivning, som på effektiv vis bekæmper følgende
 konkurrenceforvridende praksis:
 a) aftaler mellem økonomiske aktører, beslutninger truffet af sammenslutninger af økonomiske


text:
aktører og alle former for samordnet praksis, som har til formål eller følge at hindre,
 begrænse eller fordreje konkurrencen
 b) en eller flere økonomiske aktørers misbrug af en dominerende stilling og
 c) for Det Forenede Kongeriges vedkommende, fusioner og overtagelser, og for Unionen,
 fusioner mellem økonomiske aktører, som kan have betydelige konkurrencebegrænsende
 virkninger.
 2. Den konkurrencelovgivning, der er omhandlet i stk. 1, finder anvendelse på alle økonomiske
 aktører uanset nationalitet eller ejerskabsforhold.
 3. Hver part kan fastsætte undtagelser fra sin konkurrencelovgivning under forfølgelse af
 legitime mål for den offentlige politik, forudsat at sådanne undtagelser er gennemsigtige og står i et
 rimeligt forhold til disse mål.
 198
 ---pagebreak--- Artikel 2.3: Håndhævelse
 1. Hver part træffer passende foranstaltninger til at håndhæve sin konkurrencelovgivning på sit
 område.
 2. Hver part opretholder en operationelt uafhængig myndighed eller operationelt uafhængige
 myndigheder, der er ansvarlig(e) for den effektive håndhævelse af konkurrencelovgivningen.
 3. Hver part anvender sin konkurrencelovgivning på en gennemsigtig og ikkediskriminerende
 måde under overholdelse af principperne om en retfærdig rettergang, herunder retten til forsvar for
 de berørte økonomiske aktører uanset nationalitet eller ejerskabsstatus.
 Artikel 2.4: Samarbejde
 1. For at nå målene i dette kapitel og bidrage til en effektiv håndhævelse af deres respektive
 konkurrencelovgivning anerkender parterne betydningen af samarbejde mellem deres respektive
 konkurrencemyndigheder med hensyn til udviklingen i konkurrencepolitikken og
 håndhævelsesforanstaltninger.
 2. Med henblik på stk. 1 bestræber Europa-Kommissionen eller medlemsstaternes
 konkurrencemyndigheder på den ene side og Det Forenede Kongeriges konkurrencemyndighed(er)
 på den anden side sig på at samarbejde om og koordinere deres håndhævelsesaktiviteter
 vedrørende samme eller dermed forbunden adfærd eller dermed forbundne transaktioner, hvis det
 er muligt og hensigtsmæssigt.
 3. For at lette det samarbejde og den koordinering, der er omhandlet i stk. 1 og 2, kan Europa-
 Kommissionen og medlemsstaternes konkurrencemyndigheder på den ene side og Det Forenede
 Kongeriges konkurrencemyndighed(er) på den anden side udveksle oplysninger i det omfang, det er
 tilladt i henhold til hver parts love.
 4. For at nå målene i denne artikel kan parterne indgå en særskilt aftale om samarbejde og
 koordinering mellem Europa-Kommissionen, medlemsstaternes konkurrencemyndigheder og Det
 Forenede Kongeriges konkurrencemyndighed(er), som kan indeholde betingelser for udveksling og
 anvendelse af fortrolige oplysninger.
 Artikel 2.5: Tvistbilæggelse
 Dette kapitel er ikke omfattet af bestemmelserne om tvistbilæggelse i sjette del, afsnit I
 [Tvistbilæggelse og horisontale bestemmelser].
 Kapitel tre: Kontrol med subsidier
 Artikel 3.1: Definitioner
 1. I dette kapitel forstås ved:
 a) "økonomisk aktør": en enhed eller en gruppe af enheder, der udgør en enkelt økonomisk
 enhed uanset dens retlige status, og som udøver en økonomisk aktivitet ved at udbyde varer
 eller tjenesteydelser på et marked
 b) "subsidier": finansiel bistand, som:
 199
 ---pagebreak--- i) hidrører fra parternes ressourcer, herunder:
 A) direkte eller betinget overførsel af midler såsom direkte tilskud, lån eller
 lånegarantier
 B) afkald på indtægter, der ellers er forfaldne eller
 C) levering af varer eller tjenesteydelser eller køb af varer eller tjenesteydelser
 ii) giver en eller flere økonomiske aktører en økonomisk fordel
 iii) er specifikke, for så vidt som de retligt eller faktisk er til fordel for visse økonomiske
 aktører i forhold


text:
til andre i forbindelse med produktionen af visse varer eller
 tjenesteydelser og
 iv) har eller kunne have indvirkning på samhandelen eller investeringerne mellem parterne.
 2. Med henblik på stk. 1, litra b), nr. iii), forstås ved:
 a) en skatteforanstaltning betragtes ikke som specifik, medmindre:
 i) visse økonomiske aktører opnår en nedsættelse af den skattebyrde, som de ellers ville
 have båret under den normale beskatningsordning og
 ii) de pågældende økonomiske aktører behandles mere fordelagtigt end andre, der befinder
 sig i en sammenlignelig situation inden for den almindelige beskatningsordning med
 henblik på dette litra defineres en normal beskatningsordning på grundlag af dens
 interne formål, dens kendetegn (f.eks. beskatningsgrundlaget, den skattepligtige
 person, den skattepligtige begivenhed eller skattesatsen) og af en myndighed, der er
 institutionelt, proceduremæssigt, økonomisk og finansielt uafhængig, og som har
 kompetence til at udforme skattesystemets karakteristika.
 b) uanset litra a) anses subsidier ikke for specifikke, hvis de er begrundet i principper, der er
 iboende i udformningen af den generelle ordning. I forbindelse med skatteforanstaltninger er
 eksempler på sådanne iboende principper behovet for at bekæmpe skattesvig eller
 skatteunddragelse, administrative hensyn, undgåelse af dobbeltbeskatning, princippet om
 afgiftsneutralitet, den progressive karakter af indkomstskat og dens omfordelingsformål eller
 nødvendigheden af at respektere skatteydernes betalingsevne
 c) Uanset litra a) anses afgifter med særligt formål ikke for specifikke, hvis deres udformning er
 påkrævet af ikkeøkonomiske hensyn til den offentlige politik, f.eks. behovet for at begrænse
 visse aktiviteters eller produkters negative indvirkning på miljøet eller menneskers sundhed,
 for så vidt som de offentlige politiske mål ikke er diskriminerende53.
 Artikel 3.2: Anvendelsesområde og undtagelser
 1. Artikel 3.4 [Principper], artikel 3.5 [Forbudte subsidier og subsidier på visse betingelser] og
 artikel 3.12 [Afhjælpende foranstaltninger]finder ikke anvendelse på subsidier, der ydes for at
 53
 Ved diskriminerende forstås i denne forbindelse, at en økonomisk aktør behandles mindre gunstigt end
 andre i lignende situationer, og at forskelsbehandlingen ikke er begrundet i objektive kriterier.
 200
 ---pagebreak--- kompensere for skader forårsaget af naturkatastrofer eller andre usædvanlige ikkeøkonomiske
 begivenheder.
 2. Intet i dette kapitel forhindrer parterne i at yde subsidier af social karakter, der er rettet
 mod de endelige forbrugere.
 3. Subsidier, der ydes på et midlertidigt grundlag som reaktion på en national eller global
 økonomisk nødsituation, skal være målrettede, stå i et rimeligt forhold til omstændighederne og
 være effektive med henblik på at afhjælpe denne nødsituation. Artikel 3.5 [Forbudte subsidier og
 subsidier på visse betingelser] og artikel 3.12 [Afhjælpende foranstaltninger] finder ikke anvendelse
 på sådanne subsidier.
 4. Dette kapitel finder ikke anvendelse på subsidier, hvor det samlede beløb, der ydes til en
 enkelt økonomisk aktør er på under 325 000 særlige trækningsrettigheder i løbet af en periode på
 tre regnskabsår. Partnerskabsrådet kan ændre denne tærskel.
 5. Dette kapitel finder ikke anvendelse på subsidier, der er omfattet af bestemmelserne i del IV
 eller bilag 2 til aftalen om landbrug, og subsidier i forbindelse med handel med fisk og fiskevarer.
 6. Dette kapitel finder ikke anvendelse på subsidier i forbindelse med den audiovisuelle
 tjenesteydelser.
 7. Artikel 3.9 [Uafhængig myndighed eller uafhængigt organ og samarbejde] finder ikke
 anvendelse på


text:
subsidier, der finansieres med parternes midler på overnationalt niveau.
 8. For så vidt angår subsidier til luftfartsselskaber erstattes enhver henvisning til "indvirkning
 på samhandelen eller investeringerne mellem parterne" i dette kapitel med en henvisning til
 "indvirkning på konkurrencen mellem parternes luftfartsselskaber for så vidt angår leveringen af
 lufttransporttjenester", herunder de lufttransporttjenester, der ikke er omfattet af overskrift 2
 [Luftfart] afsnit I [Lufttransport].
 Artikel 3.3: Tjenesteydelser af almindelig økonomisk interesse
 1. Subsidier ydet til økonomiske aktører, der har fået overdraget særlige opgaver af almen
 interesse, herunder offentlige serviceforpligtelser, er omfattet af artikel 3.4 [Principper], for så vidt
 anvendelsen af de principper, der er fastsat i nævnte artikel, ikke retligt eller faktisk er til hinder for
 opfyldelsen af den særlige opgave, der er pålagt den pågældende økonomiske aktør. Opgaven
 tildeles på forhånd på en gennemsigtig måde.
 2. Parterne sikrer, at størrelsen af den kompensation, der ydes til en økonomisk aktør, der har
 fået overdraget en opgave af almen interesse, er begrænset til, hvad der er nødvendigt for helt eller
 delvis at dække de omkostninger, der er afholdt i forbindelse med udførelsen af denne opgave, idet
 der tages hensyn til de hermed forbundne indtægter og til en rimelig fortjeneste ved udførelsen af
 opgaven. Parterne sikrer, at den ydede kompensation ikke anvendes til krydssubsidiering af
 aktiviteter, der ikke er omfattet af den tildelte opgave. Kompensation på under 15 mio. særlige
 trækningsrettigheder pr. opgave er ikke omfattet af de forpligtelser, der er fastsat i artikel 3.7
 [Gennemsigtighed]. Partnerskabsrådet kan ændre denne tærskel.
 3. Dette kapitel finder ikke anvendelse, hvis den samlede kompensation pr. økonomisk aktør,
 der udfører opgaver af almen interesse, er på under 750 000 særlige trækningsrettigheder over en
 periode på tre regnskabsår. Partnerskabsrådet kan ændre denne tærskel.
 201
 ---pagebreak--- Artikel 3.4: Principper
 1. Med henblik på at sikre, at subsidierne ikke ydes, hvor de har eller kan have en væsentlig
 indvirkning på samhandelen eller investeringerne mellem parterne, skal hver af parterne have
 indført og opretholde en effektiv ordning for kontrol med subsidier, som sikrer, at ydelsen af
 subsidier overholder følgende principper:
 a) subsidierne forfølger et specifikt mål for den offentlige politik med henblik på at afhjælpe et
 konstateret markedssvigt eller et rimelighedsrationale såsom sociale vanskeligheder eller
 fordelingsproblemer ("målet")
 b) subsidierne står i rimeligt forhold til målet og er begrænset til, hvad der er nødvendigt for at
 nå målet
 c) subsidierne udformes således, at de medfører en ændring i modtagerens økonomiske adfærd,
 som bidrager til at nå målet, og som ikke ville blive opnået, hvis ikke der ydes subsidier
 d) subsidierne bør generelt ikke kompensere for de omkostninger, som modtageren ville have
 finansieret, hvis ikke der blev ydet subsidier
 e) subsidierne er et passende politisk instrument til at nå et mål for den offentlige politik, og
 dette mål kan ikke nås med andre mindre fordrejende midler
 f) subsidiernes positive bidrag til at nå målet opvejer eventuelle negative virkninger heraf,
 navnlig den negative indvirkning på samhandelen eller investeringerne mellem parterne.
 2. Uanset stk. 1, anvender hver part betingelserne i artikel 3.5 [Forbudte subsidier og subsidier


text:
på visse betingelser], hvis det er relevant, hvis de pågældende subsidier har eller kan have en
 væsentlig indvirkning på samhandelen eller investeringerne mellem parterne.
 3. Det tilkommer hver part at bestemme, hvordan dens forpligtelser i henhold til stk. 1 og 2
 gennemføres ved udformningen af dens subsidiekontrolordning i dens egen nationale lovgivning,
 forudsat at hver part sikrer, at forpligtelserne i stk. 1 og 2 gennemføres i deres lovgivning på en
 sådan måde, at lovligheden af individuelle subsidier afgøres efter principperne.
 Artikel 3.5 Forbudte subsidier og subsidier på visse betingelser
 1. De kategorier af subsidier, der er omhandlet i artikel 3.4, stk. 2, [Principper], og de
 betingelser, der finder anvendelse herpå, er som følger. Partnerskabsrådet kan ajourføre disse
 bestemmelser i det omfang, det er nødvendigt for at sikre, at denne artikel fungerer over tid.
 Ubegrænsede statsgarantier
 2. Subsidier i form af en garanti for en økonomisk aktørs gæld eller passiver uden nogen
 begrænsning med hensyn til gældens og passivernes størrelse eller garantiens varighed er forbudt.
 Redning og omstrukturering
 3. Subsidier til omstrukturering af en kriseramt eller insolvent økonomisk aktør, uden at den
 økonomiske aktør har udarbejdet en troværdig omstruktureringsplan er forbudt.
 Omstruktureringsplanen skal være baseret på realistiske antagelser med henblik på, inden for en
 rimelig frist, at sikre genoprettelse af den kriseramte eller insolvente økonomiske aktørs langsigtede
 202
 ---pagebreak--- levedygtighed. Under udarbejdelsen af omstruktureringsplanen kan den økonomiske aktør modtage
 midlertidig likviditetsstøtte i form af lån eller lånegarantier. Bortset fra små og mellemstore
 virksomheder skal en økonomisk aktør eller dens ejere, kreditorer eller nye investorer bidrage med
 betydelige midler eller aktiver til omstruktureringsomkostningerne. I dette stykke forstås ved en
 kriseramt eller insolvent økonomisk aktør en økonomisk aktør, der næsten med sikkerhed ville
 indstille sin virksomhed på kort til mellemlang sigt uden subsidierne.
 4. Bortset fra under ekstraordinære omstændigheder bør subsidier til redning og
 omstrukturering af insolvente eller kriseramte økonomiske aktører kun være tilladt, hvis de bidrager
 til et mål af almen interesse ved at undgå sociale problemer eller forebygge alvorligt markedssvigt,
 navnlig med hensyn til tab af arbejdspladser eller afbrydelse af en vigtig tjeneste, der er vanskelig at
 udføre. Undtagen i tilfælde af udforudseelige omstændigheder, som ikke skyldes modtageren af
 subsidier, bør de ikke ydes mere end én gang i en periode på fem år.
 5. Stk. 3 og 4 finder ikke anvendelse på subsidier til kriseramte eller insolvente banker,
 kreditinstitutter og forsikringsselskaber.
 Banker, kreditinstitutter og forsikringsselskaber
 6. Uden at dette berører bestemmelserne i artikel SERVIN 5.39 [Tilsynsklausul], kan der kun
 ydes subsidier til omstrukturering af banker, kreditinstitutter og forsikringsselskaber på grundlag af
 en troværdig omstruktureringsplan, der genskaber rentabiliteten på lang sigt. Hvis det ikke på
 troværdig vis kan godtgøres, at den langsigtede rentabilitet kan genoprettes, skal subsidier til
 banker, kreditinstitutter og forsikringsselskaber begrænses til, hvad der er nødvendigt for at sikre en
 velordnet afvikling og tilbagetrækning fra markedet, samtidig med at subsidiernes størrelse og
 negative indvirkning på samhandelen og investeringerne mellem parterne minimeres.
 7. Det sikres, at den subsidieydende myndighed modtager passende betaling for de subsidier,
 der ydes med henblik på